Rhodesgras (Chloris gayana) is 'n grasspesie uit die Serengeti-gebied wat in die 19de eeu deur Franse Morawiese sendelinge na die distrik van Queenstown ingevoer is. Dit is later deur Cecil John Rhodes gekweek by Groote Schuur. Dit is 'n sagte blaarryke, meerjarige rankende somersgras wat tot 2 meter hoog kan groei. Die soetgras se saad is milddadig en dit kan ook deur aktief groeiende bogrondse lopers versprei. Dit is 'n waardevolle oorjarige gras vir hooi en somerweiding waar dit genoeg reën. Dit was egter onsuksesvol in Zimbabwe en ander gebiede wat hoog geleë is Rhodesgras langs 'n dam 'n Uitloper Saad Droë sade Die beweidingskapasiteit is goed: Ensiklopedie van Suidelike Afrika, Eric Rosenthal, 1967 "WWF AT 0714" (in Engels). Geargiveer vanaf die oorspronklike op 20 April 2019. P C V du Toit Objektiewe weidingsindekswaardes van Nama-Karoo plantegroei: grasse en bossies van die Karoo.


Die Kindheidsevangelie van Tomas is 'n Nuwe Testamentiese Apokriewe skrif en handel oor goed wat Jesus in sy kinderjare gedoen en gesê het; vanaf sy vyfde tot sy twaalfde jaar. Die skrywer van die boek is onbekend en daar word vermoed dat die boek tussen 150 en 175 n.C. geskryf is. Dit was oorspronklik in Grieks geskryf maar later na dertien ander tale vertaal. Evangelie volgens Tomas APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Die Evangelie volgens Nikodemus is 'n Nuwe Testamentiese apokriewe geskrif en bestaan uit twee dele: Die Handelinge van Pilatus en Christus se besoek aan die doderyk. Die twee dele het onafhanklik van mekaar ontstaan en is later bymekaargevoeg om een boek te vorm. Die eerste deel van die evangelie begin met 'n voorwoord deur iemand met die naam Ananias. Hy maak die stelling dat hy die oorspronklike Hebreeuse rekords ten opsigte van Jesus se dood wat deur Nikodemus geskryf is, in die hande gekry en dit in Grieks vertaal het. Dit is nie waar nie en die skrywers van albei boeke is onbekend, maar daar word aanvaar dat die eerste gedeelte voor die tweede gedeelte geskryf is. Die Handelinge van Pilatus is vermoedelik tussen 300 en 350 n.C. en Christus se besoek aan die doderyk tussen 450 en 550 n.C. geskryf. Eers het hierdie verhale 'n geweldige invloed op die latere kerkgeskiedenis gehad. Meer as 500 kopieë het daarvan behoue gebly in Grieks, Latyn, Siries, Aramees en Georgies. Die twee verhale in hierdie evangelie het egter geen geskiedkundige waarde nie. APOKRIEWE Ou en Nuwe Testament.


Newton Booth Tarkington (29 Julie 1869 — 19 Mei 1946) was 'n Amerikaanse skrywer van romans en toneelstukke. Hy word vandag hoofsaaklik geken vir twee romans wat albei toegeken is met die Pulitzerprys vir Fiksie: The Magnificent Ambersons wat hierdie toekenning ontvang het in 1919, en Alice Adams wat dit ontvang het in 1922. Laasgenoemde boek is deur George Stevens omskep in 'n ikoniese rolprent met Katharine Hepburn in die hoofrol. Wikimedia Commons het meer media in die kategorie Booth Tarkington. Hierdie artikel is ’n saadjie. Voel vry om Wikipedia te help deur dit uit te brei.


François de Belleforest (Samatan, 1530 — 1 Januarie 1583) was 'n Franse skrywer, digter, en vertaler van die Renaissance-era. Belleforest se belangstellings as skrywer het gewissel tussen kosmografie, moraliteit, letterkunde en geskiedenis. Hy het die eerste Franse pastorale roman gepubliseer in 1571, La Pyrénée (ook bekend as La Pastorale amoureuse). Sy Histoires tragiques (1566–1583) is 'n vertaling en aanpassing van verhale deur die Italianer Matteo Bandello. Een van die stories uit hierdie sewe-volume werk word vandag gereken as 'n moontlike bron vir William Shakespeare se Hamlet. La chasse d'amour (gedigte), 1561. Continuation des histoires tragiques, contenant douze histoires tirées de Bandel..., vertaling van Matteo Bandello, 1559. Histoires tragiques, vertaling van Matteo Bandello, 7 volumes, 1566-1583. Les Amours de Clitophon et de Leucippe deur Achilles Tatius, 1568. L’histoire universelle du monde, 1570 La Pyrénée (of La Pastorale amoureuse), 1571. Harengue militaires, et concions de princes, capitaines, embassadeurs, et autres manians tant la guerre que les affaires d'Estat ... Recueillis et faictes Françoyses, deur Françoys de Belle-Forest.


Die Hungaroring is 'n motor- en motorfietsrenbaan in Mogyoród, Hongarye, waar die jaarlikse Formule Een Hongaarse Grand Prix gehou word. In 1986 was dit die plek van die eerste Formule Een Grand Prix agter die Ystergordyn. Bernie Ecclestone wou 'n wedren in Rusland hou, maar 'n Hongaarse vriend het eerder Budapest aanbeveel. Hulle wou 'n straatbaan, soortgelyk aan die een in Monaco, bou in die Népliget – Budapest se grootste park. Die regering het egter besluit om 'n nuwe baan net buite die stad, naby 'n groot snelweg, te bou. Konstruksiewerk het op 1 Oktober 1985 begin, en is in minder as agt maande voltooi, vinniger as enige ander Formule Eenbaan. Die eerste wedren is op 24 Maart 1986 gehou, ter nagedagtenis aan János Drapál, die eerste Hongaar wat 'n Grand Prixmotorfietsren gewen het.


Die nasionale vlag van Jemen is op 22 Mei 1990 amptelik in gebruik geneem. Die vlag vertoon drie horisontale bane in rooi, wit en swart van bo na onder. Voordat Jemen in die hedendaagse Jemense Republiek verenig was, was die land in Noord en Suid verdeel. Noord-Jemen het aanvanklik, van 1927 tot 1962, die vlag van die Mutawakkilitiese Koninkryk Jemen gebruik. In 1962 is die Jemenitiese Arabiese Republiek gestig en is ’n nuwe vlag aanvaar. Die vlag van die Jemenitiese Arabiese Republiek was ook die Arabiese Bevrydingsvlag met ’n groen ster in die middel van die wit baan. Rooi het die rewolusionêre gees van die Jemenitiese volk voorgestel, wit het die hoop op ’n beter toekoms voorgestel en swart het herinner aan die donker verlede. Die ster het eenheid en onafhanklikheid voorgestel. Vlag van die Mutawakkilitiese Koninkryk Jemen, 1918 tot 1923 Vlag van die Mutawakkilitiese Koninkryk Jemen, 1923 tot 1927 Vlag van die Mutawakkilitiese Koninkryk Jemen, 1927 tot 1962 Vlag van die Jemenitiese Arabiese Republiek, 1962 Vlag van die Jemenitiese Arabiese Republiek, 1962 tot 1990 Die vlag van die Demokratiese Volksrepubliek Jemen in die suide was die Arabiese Bevrydingsvlag met ’n hemelsblou driehoek in die vlagpaalkant met ’n rooi ster (die embleem van die Jemenitiese Sosialistiese Party) in die middel daarvan.


Ds. Johan Stephen Simeon Ballot (Tulbagh, 3 Desember 1804 – George, 5 November 1868), was predikant in die Nederduitse Gereformeerde Kerk en 'n boekeliefhebber. Sy dienstyd in die NG gemeente George van 1828 tot 1862 is vandag nog die langste van enige leraar daar. Ballot was die enigste kind van ds. Hendrik Willem Ballot en sy tweede vrou, Elisabeth Wilhelmina Cruywagen. Hy het van 1815 af sy skoolonderwys in Nederland ontvang waar hy op 31 Mei 1820 aan die Universiteit van Leiden ingeskryf word as student in die regte sowel as die teologie. Kort ná sy terugkeer in 1827 is hy deur die regering as predikant van George aangestel, waar hy ds. T.J. Herold opgevolg en gearbei het van Oktober 1827 tot hy in 1862 aftree. Veertien jaar lank het hy gewerk om die kerkgebou wat nou nog op George as moederkerk dien, op te rig. Hy ontwerp self die kerk en hou self oor die bouwerk toesig. Omdat geld karig was, moes hy hom lank inspan om geld vir die kerkgebou in te samel. Hy lê self die hoeksteen (14 April 1832) en op 9 Oktober 1842 wy hy die kerk plegtig in.


Die Ford Fiesta S2000 is 'n Super 2000-tydrenmotor gebou deur M-Sport. Dit is gebaseer op die Ford Fiesta produksiemotor. Dit het sy rendebuut by die 78ste Rallye Monte Carlo in 2010 gemaak, met die fabriekspan M-Sport en bestuurders Mikko Hirvonen en Julien Maurin. Hirvonen het die tydren gewen. 'n Identiese motor was vir 'n paar jaar in Suid-Afrikaanse tydrenne in aksie, bestuur deur die suksesvolle Mark Cronje.


Toloei Khan (Mongools: Тулуй хаан; 1192–1232) was die vierde seun van Djengis Khan by sy hoofvrou, Börte. Sy oeloes, of erfenisgebied, met sy pa se dood in 1227 was die hoofgebied van Mongolië, en hy was met die verkiesing van Djengis se opvolger die administrateur wat Ögedei as tweede Groot Khan bekragtig het. Hoewel Toloei nooit amptelik Groot Khan was nie, het sy seun Möngke hom die titel ná sy dood gegee, en sy ander seun Koeblai het hom nadoods die Chinese tempelnaam Yuán Ruìzōng gegee toe hy die Yuan-dinastie ’n paar dekades later gestig het. Hierdie artikel is vertaal uit die Engelse Wikipedia


Die Yuan-dinastie (Mongools: Их Юань Улс, Ich Joean Oels, die "Groot Yuan"; Chinees: 大|元, Dà Yuán; ou Afrikaanse spelling: Joean) was die ryk wat gestig is deur Koeblai Khan, kleinseun van Djengis Khan en leier van die Mongoolse Bordjigin-familie. Die woord yuan beteken "begin". Hoewel die Mongole dekades lank al oor gebiede geheers het wat die hedendaagse Noord-China insluit, het Koeblai die dinastie eers in 1271 amptelik in die Chinese styl gestig. Sy ryk was in dié stadium geïsoleer van die ander Mongoolse khanate en het feitlik net die hedendaagse China ingesluit, asook omliggende gebiede soos Mongolië. Dit was die eerste buitelandse dinastie wat oor die hele China regeer het en het geduur tot in 1368 – daarna het die Mongole net oor die noordelike gebiede van China geheers. Die Yuan word beskou as beide ’n opvolgerstaat van die Mongoolse Ryk en ’n keiserlike dinastie van China. In die Chinese geskiedenis het dit gevolg op die Song-dinastie en is dit opgevolg deur die Ming-dinastie.


Die Song-dinastie (Chinees: 宋朝, Sòng Cháo; ou Afrikaanse spelling: Soeng) was ’n era in die Chinese geskiedenis wat in 960 begin en tot 1279 geduur het. Dit het gevolg op die tydperk bekend as Vyf Dinastieë en Tien Koninkryke en is gevolg deur die Mongoolse Yuan-dinastie. Dit was die eerste regering in die wêreld wat landwyd banknote, of ware papiergeld, uitgereik het en die eerste regering wat ’n permanente vloot op die been gebring het. Buskruit is vir die heel eerste keer sover bekend in dié ryk gebruik, asook die vasstelling van ware noord met ’n kompas. Die Song-dinastie word in twee tydperke verdeel: die Noordelike en die Suidelike Song. Tydens die tydperk van die Noordelike Song (北宋, 960–1127) was die noordelike stad Bianjing (nou Kaifeng) die hoofstad, en die dinastie het die grootste deel van Binne-Sjina beheer. Suidelike Song (南宋, 1127–1279) verwys na die tydperk nadat die Song beheer oor Noord-China aan die Jin-dinastie afgestaan het. In dié tyd het die Song-hof na suid van die Yangtzerivier geskuif en Lin'an (nou Hangzhou) hul hoofstad gemaak.


Die Audi Q5 (Typ 8R) is 'n kompakte luukse oorkruiser wat sedert 2008 deur die Duitse motorvervaardiger Audi vervaardig en bemark word. Die voertuig is tydens die 2008 Beijing Motorskou onthul en later tydens die Los Angeles Motorskou in 2008. Vroeë modelle sluit die 2.0 TFSI quattro (211PS), 2.0 TDI quattro (170PS) en 3.0 TDI quattro in. Dit maak gebruik van Audi se modulêre lengteplatform wat eerste op die 2007 Audi A5 koepee gebruik is. Die Q5 is kleiner as die Q7, maar groter as die Q3. Audi het oorspronklik berig dat hy die Q5-hibried as bekendstellingsmodel sou aanbied, maar later het Audi die plan opgeskort as gevolg van onbevredigende botsingstoetsuitslae vir die nikkelmetaalhidriedbatterye. In 2009 het Audi aangekondig dat hy die Q5-hibried-ontwikkeling sou hervat. Dit bevat 'n batterypak van 266V, 1,3 kWh. Die Q5 het 'n vol-elektriese reikafstand van ongeveer 3 km en 'n maksimum vol-elektriese snelheid van 100 km/h. Audi se Q5-planne uitgelek www.carbodydesign.com/Audi Q5 Audi Q5 vervang Audi A2 "Audi Q5 Online Special" (in Japannees). Microsites.audi.com. Geargiveer vanaf die oorspronklike op 26 Oktober 2009.


Yeghishe Charents (13 Maart 1897 – 27 November 1937) was 'n Armeense digter, skrywer en openbare aktivis. Charents was 'n uitstekende digter van die twintigste eeu, en het menigte onderwerpe aangeraak wat gewissel het van sy ervarings in die Eerste Wêreldoorlog, sosialistiese revolusie, en meer prominent op Armenië en Armeniërs. Hy is tydens een van Josef Stalin se suiweringsaksies oorlede. Wikimedia Commons het meer media in die kategorie Yeghishe Charents. Hierdie artikel is ’n saadjie. Voel vry om Wikipedia te help deur dit uit te brei.


Simon Ross Harmer (gebore 10 Februarie 1989, Pretoria) is 'n Suid-Afrikaanse krieketspeler, 'n veelsydige regterhandse middelkolwer en wegbreekbouler vir die eersterangse Warriors, sowel as die Suid-Afrikaanse A-span, Suid-Afrikaanse Universiteite (kaptein), en mees onlangs die Proteas. Harmer maak sy eersterangse debuut vir die Warriors in die 2010–2011 seisoen teen die Kaapse Kobras deur 5 vir 98 in die eerste beurt en 1 vir 53 in die tweede beurt te neem, saam met sy 46 en 69* lopies met die kolf aangeteken. Hy speel gereelde wedstryde vir die Warriors-span in 2011–2012, en eindig die seisoen as die voorste paaltjienemer in sy volle nuwelingseisoen, naamlik 44 paaltjies. Harmer maak sy toetsdebuut vir die Proteas in die Nuwejaarstoets van 2015 op Nuweland, Kaapstad, teen die Wes-Indiese Eilande. Hy neem sy toetsdebuutpaaltjie deur Devon Smith te boul in die lááste boulbeurt voor ete op dag een, en eindig die beurt met puik syfers van 26 beurte, 5 leeg, 71 lopies en 3 paaltjies. Simon Harmer by Cricinfo Simon Harmer by CricketArchive http://www.espncricinfo.com/southafrica/content/player/432960.html#bataves http://stats.espncricinfo.com/ci/engine/records/bowling/most_wickets_career.html?id=6838;type=tournament http://www.espncricinfo.com/south-africa-v-west-indies-2014-15/content/story/815081.html http://www.espncricinfo.com/south-africa-v-west-indies-2014-15/engine/match/722333.html


Lucas Cornelius Steyn (21 Desember, 1903 – 28 Julie, 1976) was hoofregter van Suid-Afrika en het sodanig opgetree as Goewerneur-generaal by twee geleenthede. Steyn is op 'n plaas in die Oranjerivierkolonie in 1903 gebore, kort nadat dit onder Britse heerskappy geval het tydens die Tweede Vryheidsoorlog. Hy studeer met 'n wet-graad aan die Universiteit Stellenbosch in 1926, is toegelaat as advokaat (die Suid-Afrikaanse ekwivalent van 'n advokaat) in 1928, en het 'n doktorsgraad in regte in 1929 ontvang. Daarop volg 'n roemryke loopbaan as 'n staatsamptenaar onder vier agtereenvolgende eerste ministers. Hy was Prokureur-generaal van Suidwes-Afrika, wat toe onder Suid-Afrikaanse administrasie was, vanaf 1931 tot 1933, en het gewerk in die departement van justisie tussen 1933 en 1944. Hy het in 1943 'n koninklike raad ontvang. Hy het die Suid-Afrikaanse afvaardiging by die Verenigde Nasies bygestaan tussen 1946 en 1949, en was 'n regsadviseur in die Internasionale Geregshof se verhoor van 1950 tydens Suid-Afrika se weiering om Suidwes-Afrika op te gee. Steyn is in 1951 aangestel as regter van die Hooggeregshof (Transvaalse Provinsiale Afdeling).


Die Suidelike blouvin-tuna (Thunnus maccoyii) is 'n roofvis wat voorkom in matige tot koue water van die Atlantiese-, Indiese- en Stille oseane. In Engels staan die vis bekend as Southern bluefin tuna. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies IUCN (en) http://www.fishbase.org/summary/Thunnus-maccoyii.html Wikimedia Commons het meer media in die kategorie Suidelike blouvin-tuna. Wikispecies het meer inligting verwant aan Suidelike blouvin-tuna


'n Skootrekenaar is 'n rekenaar wat maklik is om rond te dra. 'n Tipiese skootrekenaar kan met behulp van skarniere opgevou (toegeklap) word. Om dit te gebruik kan dit sommer op die skoot oopgeslaan en aangeskakel word. In die praktyk word skootrekenaars egter dikwels op 'n lessenaar of tafel geplaas voordat dit aangeskakel word. 'n Skootrekenaar het basies dieselfde komponente as 'n persoonlike rekenaar, maar is afgeskaal om dit kleiner te maak. Dit sluit in: 'n skerm, 'n sleutelbord, luidsprekers en 'n wystoestel (in plaas van 'n muis). Die skootrekenaar het batterye sodat dit mobiel (sonder direkte kragtoevoer) gebruik kan word. Die batterye hou gewoonlik nie lank nie en moet gereeld herlaai word. Anders as by persoonlike rekenaars, is die komponente van die skootrekenaar in 'n enkele (eenstuk) toestel verpak. 'n Netboek is 'n ligter (en dikwels goedkoper) tipe skootrekenaar. Soos die persoonlike rekenaar in 1971 beskikbaar geword het, het die idee van 'n persoonlike rekenaar wat maklik is om rond te dra binnekort gevolg.


Louis Pienaar (*26 Junie 1926 – †5 November 2012, Kaapstad) was ’n Suid-Afrikaanse regsgeleerde, politikus en diplomaat. Hy was die laaste administrateur van Suidwes-Afrika, vanaf 1985 tot Namibië se onafhanklikheid in 1990. Pienaar het ook as ’n minister in F.W. de Klerk se regering tot 1993 gedien. In die vroeë 1980’s is Louis Pienaar aangestel as Suid-Afrika se ambassadeur in Parys, Frankryk. In 1990 is hy, met sy terugkeer na Suid-Afrika, as minister van onderwys in president F.W. de Klerk se regering aangestel, waar hy verantwoordelik was vir die aftakeling van die strukture van apartheid[verwysing benodig]. Van Mei 1992 tot April 1993 het Pienaar as minister vir binnelandse sake gedien. Pienaar het op 5 November 2012 in sy woning in Kaapstad gesterf. Gastrow, S. (1993). Bowker-Saur who's who in South African politics. H. Zell. ISBN 9781873836064. Besoek op 12 Oktober 2014. Windhoek - staff reporter (7 November 2012). "Mixed reactions to Louis Pienaar's death". Namibian Sun (in Engels). Geargiveer vanaf die oorspronklike op 31 Mei 2014.


Die Kromriver is 'n rivier wat in die Oos-Kaap in Suid-Afrika vloei. die rivier en sy sytakke verskaf die meeste water vir huishoudelike en nywerheidsgebruik aan Gqeberha. Dit is die naaste rivier aan hierdie stedelike gebied met voldoende goeie water. Die rivier ontspring in die hoë reënvalstreek noord van die Tsitsikammaberge in die oostelike deel van die Langkloof. Die opvanggebied is 1 085 km² groot en die rivier met 'n lengte van 109 km loop oos-suidoos na sy tregtervormige mond ten noorde van Kaap St. Francis en suid van Jeffreysbaai. Die estuarium is by 34°9′S 24°51′O / 34.150°S 24.850°O / -34.150; 24.850. Die mond is veral 'n gewilde vakansieoord vir hengelaars. Deur die bou van die Churchilldam en die Impofudam kom oorstromings van landerye en skade aan huise op die oewers nou selde voor. In 1995 is die skaars varswatervissie bekend as die Kaapse galaxias (Galaxias zebratus) in die rivier aangetref. Tot op daardie tydstip is aanvaar dat die vissies nie verder noord as die Keurboomsrivier voorkom nie. Sedert ongeveer 1918 was die riviermond die tuiste van 'n kolonie van tot 60 swane (Cygnus olor).


Die Ford Ranchero was 'n koepeenuts wat tussen 1957 en 1979 geproduseer is. In teenstelling met 'n bakkie, was die Ranchero aangepas van 'n tweedeurstasiewaplatform wat die kajuit en vragbed met die bakwerk geïntegreer het. Altesaam 508 355 eenhede is gedurende die model se produksieloop geproduseer. Dit was aangepas uit volgrootte, kompakte en intermediêre motors wat deur die Ford Motormaatskappy vir die Noord-Amerikaanse mark gebou is. Gedurende die 1970's is die Ranchero-naam op die Suid-Afrikaanse mark gebruik vir 'n her-embleemde Australiese Ford Falcon-nuts. Hierdie voertuie is in volledig-afgetakelde vorm (CKD) na Suid-Afrika verskeep, en in Port Elizabeth aanmekaar gesit. In Argentinië was 'n nutsweergawe van die plaaslikvervaardigde Ford Falcon ook bekend as die Ranchero. Die Ranchero het so goed verkoop, dat 'n mededinger uit General Motors se stal ontluik het in 1959, die Chev El Camino. Tweede geslag, 1965 Derde geslag, 1967 Vierde geslag, 1968 1975 Ranchero van agter Sewende geslag Ranchero "Ford Ranchero History and Production Figures" (in Engels). Dearborn Classics. Geargiveer vanaf die oorspronklike op 9 Oktober 2019.


Die vingerplant of Fatsia japonica (ook Aralia japonica) is ’n spesie blomplante in die familie Araliaceae. Dit is inheems aan Suid-Japan en Suid-Korea. Die naam "fatsia" kom van die oud-Japannese woord vir "agt" (hachi in moderne Japannees) en verwys na die "agt" lobbe. Die naam "aralia" kom van die genus Aralia wat vroeër ’n breër interpretasie gehad het. Dit is ’n immergroen struik wat sowat 3 tot 6 meter hoog word. Die stewige stamme het min takke. Die groot blare kom in ’n spiraalpatroon voor en word 20 tot 50 cm breed. Dit het 7 tot 9 breë lobbe en lyk soos die vingers aan ’n menslike hand, vandaar die Afrikaanse naam. Die blomme is klein en wit en kom voor in die laat herfs tot vroeë winter, gevolg deur klein, swart vrugte. Dit is ’n bekende sierplant in warm klimaatstreke waar dit in die winter nie kouer as -15 °C word nie. Daar is ook ’n kultivar met die naam F. japonica 'Variegata'.


Die jaar 1816 staan veral in Europa en Noord-Amerika bekend as die Jaar sonder 'n somer, 'n jaar wat deur klimatologiese eienaardighede soos ongewoon koue weer gekenmerk is. Die gemiddelde globale temperature het met tussen 0,4 en 0,7 °C gedaal - 'n afkoeling wat tot misoeste en hongersnood in die Noordelike Halfrond gelei het. Omstandighede dui daarop dat dié weerverskynsel 'n vulkaniese winter was wat hoofsaaklik deur die massiewe uitbarsting van die vulkaan Tambora in Nederlands-Oos-Indië in April 1815 veroorsaak is – die sterkste uitbarsting in minstens 1 300 jaar. 'n Geskatte 150 kubieke kilometer vulkaanas, magma, gesteentes en gas is destyds in die atmosfeer geblaas. Die stofwolk het sowat 'n jaar lank uitgebrei en het in Wes- en Suid-Europa, maar ook in groot dele van die Verenigde State, somertemperature enkele jare lank merkbaar laat daal. Laki www.winterplanet.de: 1816 - Das Jahr ohne Sommer. Besoek op 3 Mei 2015


Lioessens (Wes-Fries: Ljussens) is 'n dorp in die Nederlandse provinsie Friesland. Die dorp lê noordoos van Dokkum en ressorteer onder die munisipaliteit Noardeast-Fryslân. Dit het sowat 360 inwoners (2019-sensus). Gereformeerde kerk Oostekant van Lioessens (heuwel Hoek en Waad, in die middeleeue Huickwert) Wikimedia Commons het meer media in die kategorie Lioessens. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Theunissen is 'n gemeente van die Gereformeerde Kerke in Suid-Afrika op die Vrystaatse dorp Theunissen. Die dorp Winburg val ook binne die grense van die gemeente, wat sy honderdjarige bestaan in 2016 gedenk het. Die stigting van Theunissen het met baie stryd gepaard gegaan, want ook hier, soos dikwels wanneer 'n dorp aangelê word, was daar twee groepe. Die een groep, bestaande uit boere en nedersetters in die omgewing van Winburgweg, het kmdt. Helgaardt Theunissen as leier gehad. In 1906 het hulle 'n versoekskrif aan die Vrystaatse Volksraad gerig vir die stigting van 'n dorp. Die ander groep, inwoners van die dorp en distrik Winburg, het ook 'n petisie, onderteken deur 67 persone, aan die Volksraad gestuur en die stigting van 'n dorp bestry omdat 'n dorp so naby aan Winburg die plaaslike handel sou benadeel. Die Volksraad het 'n kommissie (die landmeter-generaal en mnre. J.W.G. Steyn en W.J.C. Brebner) aangestel om die saak te ondersoek.


In plantkunde beteken bladwisselend ’n plant wat sy blare in die winter of droë seisoen verloor, in teenstelling met immergroen plante, wat hul blare dwarsdeur die jaar behou. Daar is talle soorte bladwisselende plante – bome, struike en ander. Die meeste plante rus in die winter. Gedurende die lente en somer is die verskillende dele van die plant baie besig: benewens bedrywighede soos respirasie (“asemhaling"), neem hulle voedsel en water uit die grond op en vervaardig self ook voedsel (soos suiker) in hul blare, wat dan weer gebruik word om die plant te laat groei, blom en vrugte en sade vorm. In die herfs begin hierdie bedrywighede afneem. Wanneer die winter met sy koue weer aanbreek, bereik die aktiwiteite van die plant 'n laagtepunt. Eenjarige plante gaan dan gewoonlik dood en oorleef die winter in die vorm van saad. Baie meerjarige plante verloor hul blare, of hulle bogrondse dele ryp dood. Hierdie meerjarige plante oorleef die winter deurdat die knoppe wat hulle dra in die winter rus, maar in die lente weer uitgroei om nuwe lote met blare, blomme en vrugte te vorm.


Meeldou is ’n swamsiekte wat ’n groot verskeidenheid plante aantas. Dit word veroorsaak deur verskillende spesies swamme in die orde Erysiphales; die spesie Sphaerotheca fuliginea is die algemeenste oorsaak. Dit is ’n redelik maklike siekte om te erken omdat die simptome kenmerkend is. Plante wat aangetas is, toon wit, melerige kolle aan die blare en stamme. Die onderste blare word die meeste aangetas, maar meeldou kan aan enige deel van die plant bo die grond voorkom. As die siekte vererger, word die kolle groter en digter namate groot getalle aseksuele spore gevorm word en die meeldou kan oor die hele plant versprei. Meeldou groei in omgewings met ’n hoë humiditeit en gematigde temperature. Daar word tussen twee soorte onderskei: Egte meeldou Vals meeldou Egte meeldou vorm aan die bokant van die blaar en vals meeldou aan die onderkant. Vals meeldou kom voor by onder meer blaarslaai en komkommers. McGrath, M.T., 1997. Powdery Mildew of Cucurbits. http://vegetablemdonline.ppath.cornell.edu/factsheets/Cucurbits_PM.htm Tetteh, A, et al. Watermelon Crop Information. http://cuke.hort.ncsu.edu/cucurbit/wmelon/wmhndbk/wmpm.html Huang, X.Q. et al. (2000). Molecular mapping of the wheat powdery mildew resistance gene Pm24 and marker validation for molecular breeding.


Dopluise is klein insekte van die orde Hemiptera. Daar is sowat 8 000 spesies. Die insekte se voorkoms wissel baie – van uiters klein organismes (wat 1 tot 2 mm lank is) tot blink, pêrelagtige voorwerpe (sowat 5 mm lank). Volwasse wyfies is gewoonlik permanent aan die plant geheg. Hulle skei ’n wasagtige stof af vir verdediging. Mannetjies het gewoonlik vlerke, na gelang van die spesie, maar eet nooit; hulle gaan binne ’n dag of twee dood. Hul enigste doel is om die wyfies te bevrug. Die meeste insekte is parasiete op plante en drink sap wat uit die plant gesuig word. Hulle kom op ’n groot verskeidenheid plante voor en sommige is in ’n simbiotiese verhouding met miere. Baie dopluise is ’n plantplaag. Die waslaag wat hulle vorm, beskerm hulle teen insekdoders, wat net doeltreffend is in die eerste nimfstadium wanneer hulle as "kruipers" bekend is. Itino, Takao; Murase, Kaori; Sato, Yumiko; Inamori, Keita; Itioka, Takao; Quek, Swee-Peck; Ueda, Shouhei (2008). "An ancient tripartite symbiosis of plants, ants and scale insects".


Die buikholte (Latyns: cavum abdominis) is die holte in die liggaam van mense en baie ander soogdiere wat die grootste deel van die ingewande bevat. Dit lê net onder die borsholte. Van bo word dit deur die midderif begrens, van voor en aan die kante deur die buikwandspiere en van agter deur die werwelkolom en rugspiere. Die geheel is met die wandstandige buikvlies beklee. Die organe van die buikholte is: maag; lewer met galblaas; milt; pankreas; dunderm; dikderm; baarmoeder met eierstokke by vroue; blaas. Die niere lê nie in die buikholte nie, maar daaragter. Hierdie artikel is vertaal uit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Ford Ranger is 'n voertuignaam wat reeds vir drie verskillende modelreekse van bakkies gebruik is deur die Ford Motormaatskappy. Oorspronklik was die naam deur die kortstondige Edsel Ranger gebruik, en later het dit verwys na 'n spesifieke stileringsweergawe van die Ford F-reeks wat in Noord-Amerika verkoop is tussen modeljare 1965 en 1981. Ford het die naam Ranger herontdek in 1982 vir die 1983-modeljaar van 'n kompakte bakkie vir Noord-Amerika en later dele van Suid-Amerika. Sedert 1998 het Ford begin om 'n aparte Rangermodel internasionaal te bemark. Ford het die Amerikaanse weergawe van die Ranger ontwerp en ontwikkel, en vervaardiging het in Januarie 1982 begin vir die 1983-model, totdat produksie beëindig is in Desember 2011. Ford het sy Noord-Amerikaanse model van 1995 uitgevoer na Latyns- en Suid-Amerikaanse lande, maar soos die vraag toegeneem het, is dit later vervaardiging in sy aanleg in Argentinië. Gedurende die 1994 tot 2010 modeljare, het Mazda ook sy kenteken op hierdie model geplaas as die Noord-Amerikaanse "B-reeks". Dit was ter vervanging van die "internasionale" weergawe van die Mazda B-reeks, wat voorheen ook in Noord-Amerika verkoop is.


Die nasionale vlag van Israel (Hebreeus: דגל ישראל, Degel Jisra'él; Arabies: علم إسرائيل, ʿAlam Israʼīl) is op 28 Oktober 1948 amptelik goedgekeur, vyf maande nadat die Staat Israel tot stand gekom het. Dit verteenwoordig die staat, sy soewereiniteit, sy instansies en sy burgers, sowel in Israel asook in die wêreld. Die vlag vertoon ’n blou Dawidster tussen twee horisontale blou bane op ’n wit agtergrond. Die Israeliese vlagwetgewing bepaal die amptelike afmetings op 160 by 220 cm. Daarom is die amptelike verhoudings 8:11. Variante met ’n wye verskeidenheid van verhoudings kan gevind word, met 2:3 wat algemeen is. Die blou kleur word as “donker lugblou” beskryf en wissel van vlag tot vlag. Die vlag is in 1891 vir die Sionistiese Beweging ontwerp. Die basiese ontwerp herinner aan die talliet (טַלִּית), die Joodse gebedskleed, wat wit is met donker strepe. Die simbool in die middel verteenwoordig die Dawidster (מָגֵן דָּוִד, Maden David), ’n Joodse simbool wat van Antieke tye dateer. Die vlag het in Risjon LeSion tydens die eerste alijá in 1885 verskyn en is in Basel deur die Eerste Sionistiese Kongres van 1897 aanvaar.


Die clavinova is 'n langlopende lyn van digitale klaviere wat deur die Yamaha-korporasie geskep is. Dit is soortgelyk in ontwerp aan 'n akoestiese klavier. Dit bied baie meer funksies as ander digitale klaviere, soos die vermoë om musiek te kan stoor en te laai. Meer onlangse modelle kan aan 'n rekenaar verbind word via USB of draadlose netwerk vir musiekproduksie en -opname. Lys van musiekinstrumente http://www.yamaha.co.za Hierdie artikel is ’n saadjie. Voel vry om Wikipedia te help deur dit uit te brei.


Die Havengaprys is ’n prys wat sedert 1945 jaarliks toegeken word aan ’n kandidaat(e) vir oorspronklike navorsing op natuurwetenskaplike en/of tegniese gebied. Kandidate word op navorsingspublikasies en die bewys van die bevordering van Afrikaans beoordeel. Die Havengaprys kan net een maal aan ’n persoon toegeken word. In 1943 is ’n poging aangewend om ’n gedeelte van die Hertzogprys as ’n teenhanger daarvoor vir die Fakulteit Natuurwetenskap en Tegniek toe te ken. Daar is egter besluit dat die fakulteit sy eie prys moet kry wat in 1944 ingestel is. Die prys is vernoem na die oudminister Klasie Havenga wat hom in 1946 bereid verklaar het om £50 jaarliks aan die Akademie te skenk. Havenga het in sy boedel R4 000 aan die Akademie bemaak en in 1969 ontvang die Akademie ’n verdere R14 000 uit die boedel van sy vrou, Olive. Sedert 1979 word die prys in die vorm van ’n goue medalje toegeken. 1945 – M.C. van Schoor (Ingenieurswese); dr. E. C. N. van Hoepen (Biologie) 1946 – Prof. C.G.W. Schumann (Ekonomie) 1947 – Dr. T.E.W. Schumann (Wis- en Natuurkunde); drr.


Santa Ana is 'n stad in die deelstaat Kalifornië in 'n vrugbare vallei wes van die Santa Ana-berge. Naby die stad is daar verskeie canyons, rotsformasies, strande en olievelde. Die administratiewe setel van Orange County is ook hier geleë. Die stad is ongeveer 70 km suidoos van Los Angeles. Die Spanjaarde het reeds in 1769 hier gekampeer en sendelinge was besig in die area tot 1830. Dit het in 1886 stadstatus verkry. Die Toastmasters Internasionaal het van 1962 tot 1990 hulle hoofkantoor hier gehad. Collier's Encyclopedia, Crowell-Collier Educational Corporation, Volume 20, Bladsy 412. Hierdie artikel is ’n saadjie. Voel vry om Wikipedia te help deur dit uit te brei.


Die Portugese Grand Prix (Grande Premio de Portugal) is 'n Formule Een-kampioenskapswedren wat voorheen by die Autódromo do Estoril in Portugal gehou is. Die 2020 Formule Een Portugese Grand Prix is egter op die Algarve-renbaan op 25 Oktober 2020 gehou, na 'n F1-kalenderverandering weens die Koronavirus epidemie van 2020. Die Portugese Grand Prix was 'n motorsportgeleentheid vir 'n paar jaar, meestal in die 1950's en weer in die 1980's en 90's. Dit was ook 'n Formule Een-wedren tussen 1958 en 1960 en tussen 1984 en 1996. Koördinate: 38°45′03″N 9°23′32″W / 38.75083°N 9.39222°W / 38.75083; -9.39222


Die Citroën Xsara WRC was 'n wêreldtydrenmotor wat vir die Citroën Wêreldtydrenspan ontwikkel en gebou is deur Citroën Racing vir gebruik sedert die 2001 Wêreldtydrenkampioenskapseisoen. Dit is gebaseer op die luikrugbakwerk van die Citroën Xsara padmotor, maar met baie min ooreenkoms onder die vel, en was een van die suksesvolste motors ooit in die kampioenskap. In 1999 het die Xsara WRC se voorganger, die tweewieldryf natuurlik geaspireerde Xsara Kit Car, algeheel gewen in die Rallye Catalunya en Tour de Course. Hierdie motor was beskou as die beste motor in sy klas. In 2001 is die boustelmotorkategorie vervang deur Super 1600 en 2000 Super, en die Citroën Xsara het meegeding in die wêreldtydrenmotorkategorie. In 2002 het die Franse bestuurder Sébastien Loeb byna die Monte Carlo-tydren gewen, maar hy is gestraf as gevolg van 'n onwettige bandomruiling. Dit het gelyk of die motor hom soos 'n handskoen pas, en hy het daarna die Duitse Tydren en 'n rits ander wêreldtydrenne met die Xsara gewen.


Winterthur (Frans: Winterthour, Latyns: Vitudurum, in die volksmond Winti genoem) is met sowat 'n bevolking van 105 000 die sesde grootste stad in Switserland en die tweede grootste stad in die kanton Zürich. Die stad is as 'n politiese gemeente ook hoofstad van die gelyknamige distrik. Dit is in die noordooste van Switserland sowat 20 kilometer noord van Zürich geleë. Winterthur was in vroeëre tye 'n beduidende nywerheidstad en is vandag as diens-, opvoedkundige-, kulturele en ontspanningsentrum met 16 museums bekend. Die treinstasie van Winterthur hanteer die derde grootste trein- en passasierverkeer in Switserland; die Zürich Lughawe is net 15 kilometer in die suidweste geleë. , Hall in Tirol, Oostenryk, sedert 1948. Yverdon-les-Bains, Switserland, sedert 1969. La Chaux-de-Fonds, Switserland, sedert 1984. , Pilsen, Tsjeggië, sedert 1994. (de) Ständige und nichtständige Wohnbevölkerung nach institutionellen Gliederungen, Geschlecht, Staatsangehörigkeit und Alter[dooie skakel] Wikimedia Commons het meer media in die kategorie Winterthur. (de) Stadt Winterthur Hierdie artikel is ’n saadjie.


Freedom Park is 'n informele nedersetting naby aan Rustenburg in die Noordwesprovinsie van Suid-Afrika. Dit val onder die Rustenburg Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Freedom Park". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Mini (gestileer as MINI) is 'n Britse motormerk wat deur BMW besit word en wat spesialiseer in superminimotors. Die oorspronklike Mini was 'n lyn van ikoniese klein Britse motors vervaardig deur die British Motor Corporation van 1959 tot 2000. Die modelle het die Morris Mini-Minor en die Austin Seven, die Countryman, Moke, 1275GT en Clubman ingesluit. Verrigtingsweergawes van hierdie modelle dra die naam Cooper, te danke aan 'n vennootskap met die wedrenlegende John Cooper. Die oorspronklike tweedeur Mini se produksie is voortgesit tot die jaar 2000. Die ontwikkeling van 'n opvolger het in 1995 begin en die nuwe geslag motor is in 2001 vrygestel. Die huidige Minireeks sluit in die Hardtop/Hatch/Convertible (driedeur luikrug), Clubman (estate), Countryman (vyfdeur oorkruiser), Coupe/Roadster en Paceman (driedeur oorkruiser gebaseer op die Countryman). 'n Morris Mini-Minor van 1959 'n 2000 Mini Cooper S - Laaste uitgawe Mini Cooper S Cabriolet 2012 Mini John Cooper Works Coupe Prosser, Dan (10 November 2010). "MINI joins the World Rally Championship" (in Engels). London: The Telegraph.


John Campbell (1766 – 1840) was 'n dominee, sendeling, reisiger en direkteur van die Londense Sendinggenootskap. Hy is in Skotland gebore. In 1812 inspekteer hy hul plaaslike poste aan die Kaapkolonie en het twee jaar lank rondgereis. Hy het reisverhale die lig laat sien waaronder ook beskrywings van Betsjoeanaland wat in 1822 gepubliseer is. Die dorpie Campbell is na hom genoem. Ensiklopedie van Suidelike Afrika. 1967. Eric Rosenthal Eybers, G.W.: Op die voetspoor van die ou reisigers - stories uit Kolbe, Barrow, Lichtenstein en Campbell. Kaapstad: Maskew Miller, 1926. Hierdie artikel is ’n saadjie. Voel vry om Wikipedia te help deur dit uit te brei.


Wendiceratops is ’n genus van plantvretende seratopsiërs (dinosourusse met horinggesigte) uit Kanada uit die Laat Krytperiode. Die Kanadese fossielsoeker Wendy Sloboba het in 2010 seratopsiër-bene in die Pinhorn Provinsiale Reserwe in Alberta, Kanada, ontdek. In 2011 het ’n span van die Koninklike Tyrrell-museum die terrein begin opgrawe en in 2013 en 2014 nog talle fossiele gevind. David Evans en Michael Ryan het die tipe-spesie in 2015 beskryf en die naam Wendiceratops pinhornensis gegee. Die genusnaam verwys na Wendy Sloboda en die spesienaam na die Pinhorn-reservaat. Wendiceratops was die tweede seratopsiër wat in 2015 ontdek en ’n naam gegee is. Die holotipe, TMP 2011.051.0009, is in ’n gesteentelaag gevind wat moontlik tussen 79 miljoen en 78,7 miljoen jaar oud is. Onder die aanname dat al die bene wat gevind is tot dieselfde spesie behoort, word al die bene beskou as dié van Wendiceratops pinhornensis – daar is altesaam 184 bene wat aan verskeie individue behoort het, insluitende onvolwasse diere. Die vonds bevat bene van onder meer die skedel, onderkake, ruggraat, skouers, pelvis en ledemate. Wendiceratops het sowat ’n ton geweeg en was sowat ses meter lank.


Fenisië (van die Griekse Φοινίκη, Phoiníkē; Arabies: فينيقية, Fīnīqīyah) was ’n antieke Semitiese seevarende beskawing in die westelike kusstreke van die Vrugbare Halfmaan (Egipte, Mesopotamië ens.) wat aan die kuslyn van die moderne Libanon gesentreer was. Al die groot Fenisiese stede was aan die kus van die Middellandse See geleë. Die kultuur, wat oor die see handel gedryf het, het van 1550 v.C. tot 300 v.C. oor die Middellandse See-gebied versprei. Hulle het galeie, seilskepe wat deur mans geroei is, gebruik en waarskynlik die tweedekker-bireem uitgevind. Hulle was beroemd in Klassieke Griekeland en die Romeinse Ryk as "handelaars in purper", wat verwys na hul monopolie in handel met die waardevolle purper kleurstof van die Murex-slak wat onder meer gebruik is vir koninklike klere, en vir die verspreiding van hul alfabet, waarvan die meeste moderne alfabette afgelei is. Hoewel Egiptiese see-ekspedisies reeds in die 3de millennium v.C. onderneem is na Bublos om Libanese sederhout terug te bring, is aaneenlopende kontak eers in die tyd van die Nuwe Ryk van Egipte gevestig.


Assirië (Hebreeus: אַשּׁוּר; Asjsjoer) was die tweede oudste seun van Sem en dus die kleinseun van Noag. Assirië se broers was Elam, Arpaksad, Lud en Aram. Die Hebreeuse teks van Genesis 10:10 & 11 is effens dubbelsinnig oor of dit Assirië self (soos in sommige vertalings) of Nimrod (soos in ander vertalings) is wat die Assiriese stede Nineve, Resen, Regobot-Ir en Kalag laat bou het, want die Hebreeuse (en Afrikaanse) naam kan na die persoon of die land verwys (Genesis 10:8–12|9). In die Afrikaanse Bybel word Nimrod genoem as die bouer van dié stede. Die 1ste-eeuse historikus Flavius Josephus meen: "Assirië het in die stad Nineve gewoon en sy onderdane Assiriërs genoem; hulle het die gelukkigste nasie geword" (Ou Geskiedenis van die Jode, i, vi, 4). Assirië die seun van Sem word soms vergelyk met die god Assur, vir wie ’n tempel in die 21ste eeu v.C. in die stad Assur opgerig is deur die vroeë Assiriese koning Uspia. Die stad en nasie is heel waarskynlik na dié god genoem.


Doringkruin is 'n voorstad of buurt van Klerksdorp in die Noordwes-provinsie van Suid-Afrika. Lys van dorpe in Suid-Afrika "Hoofplek Doringkruin". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ngwegweni is 'n nedersetting in Umzimvubu Plaaslike Munisipaliteit in die Oos-Kaapprovinsie in Suid-Afrika, nie ver van Mount Ayliff af nie. Lys van dorpe in Suid-Afrika "Hoofplek Ngwegweni". Sensus 2011. "Khaya Dlanga: The villages are possessed by hopelessness" (in Engels). Mail & Guardian. Geargiveer vanaf die oorspronklike op 9 Oktober 2019. Besoek op 19 September 2013. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Madras is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Madras". Sensus 2011.


Balmoral is 'n dorpie in Emalahleni munisipaliteit in Mpumalanga, Suid-Afrika. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Mathys Zyn Loop is 'n dorpie in Thembisile Hani Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika "Hoofplek Mathys Zyn Loop". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Toyota Quantum is 'n minibus van die Japannese motorvervaardiger Toyota. Die Quantum is spesiaal ontwerp deur Toyota Suid-Afrika as 'n verbeterde Toyota HiAce vir bemarking aan die taxibedyf, waar dit baie gewild is. Die Quantum en die nuwe Ses'fikile Quantum beklee die eerste plek as die besverkoper mensvervoerder in Suid-Afrika. Die Quantum is nie in die Verenigde State, Kanada of Europa beskikbaar nie. Die prys van 'n nuwe Quantum in Suid-Afrika wissel tussen R209 900 en R290 100. Standaardfunksies sluit in die Quantum immobiliseerder, Toyota Care Microdot stelsel, lugversorging, sentrale sluiting, remhulp, sluitweerremme, sitplekgordels vir bestuurder en alle passasiers, radio met CD-speler en verdonkerde kantvensters in die kajuit. Amptelike webblad van die Toyota Quantum (en)


Die Eugène Marais-hospitaal is 'n hospitaal op die hoek van Vyfde laan en Fred Nicholsonstraat in Les Marais, 'n voorstad van Pretoria. Dit was aanvanklik 'n homeopatiese hospitaal wat later in 'n klein kliniek omskep is. Die hospitaal is op 19 Maart 1973 geopen en is na die dokter en digter, Eugène Marais, genoem. Dit is 'n deel van die Life Healthcare-groep. Die hospitaal bied 'n wye spektrum van dienste, insluitend: 'n Trauma-afdeling (vir noodgevalle, 24 uur per dag) 'n Kritiekesorgeenheid Ginekologie Plastiese en torakale chirurgie Laparoskopiese en ander endoskopiese chirurgie 'n MR-eenheid (vir Magnetiese resonansie-beelding) Verskeie fasiliteite vir die neem van X-strale Die hospitaal het 'n helikopter-landingsplek wat vir mediese of trauma-noodgevalle gebruik kan word. Aanliggend tot die hospitaal is verskeie laboratoriums, ortopediese dienste en eenhede vir X-strale, asook die Les Marais MR-instituut. Die Eugène Marais-hospitaal staan op die presiese terrein waar die Sewendedag-Adventiste 'n homeopatiese hospitaal in die 1950's bedryf het. Die hospitaal is daarna deur 'n mev.


Dhyana (Sanskrit) of jhana (Pali) beteken meditasie in Hindoeïsme, Boeddhisme en Djainisme. In Boeddhisme is dit ’n reeks geestestoestande wat lei tot die "toestand van perfekte gelykmoedigheid en bewustheid" (upekkhii-sati-piirisuddhl). Dit is ook in ander vorme van meditasie, soos joga, opgeneem. In joga is dhyana die sewende stap op die agtvoudige pad (ashtanga yoga) uit die Jogasoetras van Patandjali. Die ander sewe stappe is: yama, niyama, asana, pranayama, pratyahara, dharana en samadhi. Vetter 1988, p. 5. Vetter 1988. Bronkhorst 1993. Bronkhorst, Johannes (1993), The Two Traditions Of Meditation In Ancient India, Motilal Banarsidass Publ.  Vetter, Tilmann (1988), The Ideas and Meditative Practices of Early Buddhism, BRILL  Hierdie artikel is vertaal uit die Engelse Wikipedia


Brandwag is 'n voorstad in die stad Bloemfontein in Suid-Afrika. Subplek Brandwag tydens die 2011-sensus


Die NGR Klas I 2-6-0 tenderlokomotiewe is in 1901 deur die Zululand Railway Company gekoop vir bouwêrk op die Verulam - Tugelarivier spoorlyn en die nommer2 "2" en "3" gegee. Nadat die spoorlyn in 1903 voltooi is, is die lokomotiewe na die Natalse Regeringspoorweë oorgedra en die nommers "513" en "514" gegee en in 1905, saam met een tenklokomotiewe, ook van die Zululand Railway Company, as "Klas I" geklasifiseër. (en) Holland, D.F. (1971). Steam Locomotives of the South African Railways, Volume 1: 1859-1910 (1st uitg.). Newton Abbott, Devon: David & Charles. pp. 96–97. ISBN 978-0-7153-5382-0.


Die Drakensbergkransakkedis (Pseudocordylus subviridis) is 'n akkedis wat endemies is aan Suid-Afrika. Dit word aangetref in die Drakensberg, die Golden Gate, Naudésnek en Wakkerstroom. Dit is voorheen beskou as 'n subspesie van die Hoëveldkransakkedis (P. melanotus) wat in die oos-Vrystaat, Gauteng, en die binneland van noord en wes KwaZulu-Natal voorkom. Die reptiel is middelgroot met 'n plat lyf en 'n groot driehoekige kop terwyl die skubbe op die stert stekelrig is. Die mannetjie is helderder as die wyfie en die sye is heldergeel. Die akkedis vreet insekte, spinnekoppe, bessies en blomme. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Hierdie artikel is ’n saadjie. Voel vry om Wikipedia te help deur dit uit te brei.


Die Lancia Flavia (Tipe 815/819/820) is 'n motorvoertuig wat van 1961 tot 1971 deur Lancia vervaardig is. Hierdie artikel is ’n saadjie. Voel vry om Wikipedia te help deur dit uit te brei.


’n Dharma-sentrum is ’n sentrum sonder ’n klooster in Boeddhisme. Volgens die Stigting vir die Bewaring van die Mahayana-tradisie is die doel van dié sentrums om die leringe van Boeddhisme te bewaar en te versprei. Baie van die groter sentrums het inwonende volgelinge. Volgens die Nuwe Kadampa-tradisie verskaf dié sentrums die fokus van ’n plaaslike Boeddhistegemeenskap, asook geriewe om te leer, oefen en volgens die leringe te lewe. In Suid-Afrika is twee Dharma-sentrums, in Robertson en Rondebosch, Kaapstad. Khensur Lobsang Thubten Rinpoche. "A Perfect Human Rebirth". Mahayana Buddhist Association (in Engels). Geargiveer vanaf die oorspronklike op 3 Maart 2016. Besoek op 18 November 2007. Lama Jigme Rinpoche (1 Maart 2003). "Living in a Dharma Center" (in Engels). Geargiveer vanaf die oorspronklike op 10 Oktober 2007. Besoek op 18 November 2007. "Kadampa Dharma Centers". The official site of the New Kadampa Tradition (in Engels). Geargiveer vanaf die oorspronklike op 6 Maart 2016. Besoek op 18 November 2007. Dharma-sentrums, Suid-Afrika Hierdie artikel is vertaal uit die Engelse Wikipedia Hierdie artikel is ’n saadjie.


Die Force India F1-span is 'n Formule 1-span wat vanaf die 2008-seisoen tot in 2017 aan die Formule Een-wêreldkampioenskap deelgeneem het. Force India het ontstaan uit die Spyker F1-span, wat gespruit het uit Midland, wat op sy beurt uit die Jordan Grand Prixspan ontstaan het in Oktober 2007. Die span se renjaers in 2016 was Sergio Pérez en Nico Hülkenberg, en in 2017 en 2018 Pérez en Esteban Ocon. Vanaf die 2018 Belgiese Grand Prix ding die span onder die nuwe naam Racing Point F1-span mee, nadat die vorige Force India-span gelikwideer is. Hulle verloor dus al hul kampioenskapspunte tot op daardie stadium. Die span se naam is weereens in 2021 verander, hierdie keer na Aston Martin F1.


Die Sumeriese woord NIN (van die Akkadiese uitspraak van die teken EREŠ) is gebruik om ’n koningin of priesteres aan te dui en word dikwels as "dame" vertaal. Baie godinne word NIN genoem, soos DNIN.GAL ("groot dame"), DÉ.NIN.GAL ("dame van die groot tempel "), DEREŠ.KI.GAL en DNIN.TI. Die saamgestelde wigskrifvorm NIN.DINGIR, "goddelike dame" of "dame van (’n) god" uit die Akkadiese entu, dui ’n priesteres aan. NIN het ontstaan uit die samestelling van die wigskriftekens MUNUS () en TÚG (). J A Halloran – Lexicon → [1] URL besoek op 2012-06-07 & ISBN 0-9786429-0-2 Hierdie artikel is vertaal uit die Engelse Wikipedia


Louisiaanse Kreools (Kreools: kréyol la lwizyàn; Frans: créole louisianais; Engels: Louisiana Creole) is 'n Frans-gebaseerde Kreools wat deur 'n deel van die Kreoolse bevolking in die Amerikaanse deelstaat Louisiana gepraat word. As mengeltaal verenig dit grotendeels elemente van Frans en Afrikatale en toon sodoende baie ooreenkomste met ander Frans-gebaseerde Kreooltale in die Karibiese Seegebied, waaronder Haïtiaanse Kreools. "Ethnologue: Languages of the World, Seventeenth edition, Louisiana Creole" (in Engels). Ethnologue. Geargiveer vanaf die oorspronklike op 6 Junie 2019. Besoek op 19 Februarie 2018. (en) Louisiana Creole Dictionary Geargiveer 19 Augustus 2015 op Wayback Machine


Hulst is 'n Nederlandse stadtjie in die ooste van Zeeuws-Vlaandere, provinsie Zeeland. Die munisipale gebied grens in die suide aan die Belgiese provinsie Oos-Vlaandere, en in die weste aan die munisipaliteit Terneuzen. Hulst het 'n bevolking van sowat 10 700 in 2012 gehad en lê 30 km wes van Antwerpen. Dubbele stadspoort (1771) Sint-Willibrordusbasiliek Refugiehuis Ten Duinen, aan die Steenstraat met die museum De Vier Ambachten. Refugiehuis Cambron, aan die Steenstraat Wikimedia Commons het meer media in die kategorie Hulst, Nederland. Hierdie artikel is ’n saadjie. Voel vry om Wikipedia te help deur dit uit te brei.


Johannes Petrus (Silver) de Lange (1904–1956) was 'n Suid-Afrikaanse musikant en die leier van die Vyf Dagbrekers-musiekgroep. De Lange was 'n bobaas-konsertinaspeler. Hy het volgens oorlewering sy bynaam, Silver, van die suiwer klanke wat hy uit 'n konsertina kon optower gekry. Een van Anton Goosen se komposisies, Silver de Lange, handel oor die legendariese musikant (die konsertina kerm verlange, in die hande van Silver, Silver de Lange). Goosen het dié liedjie aanvanklik self opgeneem, maar Carike Keuzenkamp het ook later sukses daarmee behaal. De Lange se opname van Hoe Ry Die Trein (die Kimberley se Trein) is in 2010 op Huisgenoot se CD, 90 Jaar Van Afrikaanse Musiek, heruitgereik. De Lange is op 14 Julie 1904 op Vrededorp (in Gauteng) as die oudste van elf kinders gebore. Sy pa het in die Anglo-Boereoorlog geveg en met sy terugkeer gevind dat sy vrou 'n kind by 'n Engelsman het, en is toe geskei. Sy pa trou weer in 1903, en Silver was die eerste kind uit die huwelik.


Hidra is die verste natuurlike satelliet van Pluto. Dit is in Junie 2005 saam met die maan Nix ontdek en is in Julie 2015 saam met Pluto besoek deur die ruimtetuig New Horizons. Hidra se oppervlak is waarskynlik bedek met waterys, die soort ys wat die meeste in die heelal voorkom. In die maan se helder streke is donkerder, ronde strukture waargeneem met ’n deursnee van sowat 10 km. Die persentasie lig wat van Hidra se oppervlak weerkaats word, is tussen dié van Pluto en Charon se oppervlak. Hidra is ontdek deur die Hubble-ruimteteleskoop se Pluto-metgeselsoekspan met onder andere Alan Stern. Die ontdekkingsfoto's is op 15 en 18 Mei 2005 geneem; Nix en Hidra is onafhanklik deur Max J. Mutchler (op 15 Junie 2005) en Andrew J. Steffl (op 15 Augustus 2005) ontdek. Die ontdekkings is op 31 Oktober 2005 aangekondig. Die mane is voorlopig S/2005 P 1 (Hidra) en S/2005 P 2 (Nix) genoem. Die naam Hidra is op 21 Junie 2006 deur die Internasionale Sterrekundevereniging aangekondig, saam met die amptelike naam, Pluto III. Dit verwys na Hidra, die negekoppige slang uit die Griekse mitologie waarteen Herakles geveg het.


Die NG gemeente Port Natal is 'n meer as 70 jaar oue gemeente van die Nederduitse Gereformeerde Kerk in die provinsie en Sinode van KwaZulu-Natal. Op Woensdagaand, 18 Julie 1945, is Port Natal, met 'n ledetal van ongeveer 100, van die moedergemeente Durban afgestig. Dit het gekom nadat die kerkraad van die moedergemeente ná die De Vos-skeuring besluit het om die gemeente in meer werkkringe te verdeel ten einde die lidmate intensiewer te bearbei. So is sowel Port Natal as Berea op dieselfde dag gestig, die eerste en enigste keer dat twee gemeente gelyktydig in die destydse Tuinprovinsie tot stand gekom het. Sonder om dat die gemeente 'n kerkgebou of kerkgrond besit het, beroep die kerkraad reeds op sy eerste vergadering op 13 Augustus 1945 'n eie predikant in die persoon van ds. H.C.J. Flemming, medeleraar van Durban. Op Saterdagaand, 29 September, is hy plegtig bevestig as eerste leraar. Dadelik het hy begin met 'n gemeenteblad, Die Mooi Hawe (Hand. 28 : 8), waardeur die lidmate tot gemeentebewustheid, saamhorigheid en pligsvervulling besiel is.


Die Inyakadam is geleë in die Mariterivier by Bosbokrand in Mpumalanga, Suid-Afrika. Die dam is in 2001 voltooi en het 'n bakmaat van 125 miljoen m3. Lys van grootste damme in Suid-Afrika


Hierdie artikel handel oor die moderne stad naby die ruïnes van die antieke Palmyra (ook Tadmoer genoem). Vir ’n artikel oor die antieke terrein, sien Palmyra. Tadmoer (Arabies: تدمر; ook gespel Tadmor; in baie tale bekend as Palmyra) is ’n stad in Sentraal-Sirië in die Homs-goewernement. Dit is in ’n oase in die middel van die Siriese Woestyn geleë, sowat 215 km noordoos van die hoofstad, Damaskus en 180 km suidwes van die Eufraatrivier. Die antieke ruïnes van die antieke stad Palmyra, ’n Unesco-wêrelderfenisgebied, is sowat 500 m suidwes van Tadmoer. Die stad is relatief geïsoleer; die naaste nedersettings is Arak in die ooste, al-Sukhnah in die noordooste, Tiyas in die weste en al-Qaryatayn in die suidweste. Tadmoer is die administratiewe hoofstad van die Tadmoerdistrik en die Tadmoersubdistrik. Die stad het in 2004 ’n inwonertal van 51 323 gehad. Tydens die Siriese Burgeroorlog het die stad se inwonertal aansienlik toegeneem vanweë vlugtelinge uit ander dele van die land. Beide die antieke en moderne stad is in baie tale algemeen bekend as Palmyra.


Van Stadensriviermond is 'n kusoord 15 km oos van die mond van die Gamtoosrivier en 10 km suid van Van Stadensberg, wes van Port Elizabeth. Die Van Stadensrivier en die berg is volgens oorlewering vernoem na Marthinus van Staden, wie 'n plaas hier gehad het in 1744. Raper, Peter E. (1987). Dictionary of Southern African Place Names. Internet Archive. p. 453. Besoek op 28 Augustus 2013.


Die aronskelkrietpadda (Hyperolius horstocki) is 'n klein padda wat in die suidkusgebied van die Wes-Kaap voorkom. Dit is ook endemies aan die gebied. Die padda is roomgrys met helderoranje tone en binneledemate. Die mannetjie het 'n oranje keel. Daar is ook 'n ligte streep vanaf die neus, bo die oog en teen die sy af. Die padda leef in lelies en biesies om panne in fynbos. Dit is 2 - 3 cm lank en vreet klein insekte. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Aronskelkrietpadda. Wikispecies het meer inligting verwant aan Aronskelkrietpadda


Tropiese groen is 'n skakering van die kleur groen. Volgens verskeie kleurskemas word tropiese groen as volg voorgestel: Lys van kleure


Die snorkmodderpadda (Phrynobatrachus natalensis) is 'n padda wat voorkom in die sentrale, oostelike en noordelike gedeeltes van Suid-Afrika. Die padda is 2 tot 3 cm lank en leef in vleie, seisoenpanne, reënpoele en aan die oewers van damme. Hulle is bruin of groen gevlek met vratagtige knoppe op die lyf. Die volwasse padda het gewoonlik 'n oranje of ligte streep teen die middel van die rug af. Die padda het 'n stomp neus met dun pote en tone wat vir die helfte van hul lengte swemvliese het. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 IUCN SSC Amphibian Specialist Group (2013). "Phrynobatrachus natalensis". IUCN Rooilys van Bedreigde Spesies. Weergawe 2013.1. Internasionale Unie vir die Bewaring van die Natuur. Besoek op 2013-12-22.AS1-onderhoud: ref=harv (link) Wikimedia Commons het meer media in die kategorie Snorkmodderpadda. Wikispecies het meer inligting verwant aan Snorkmodderpadda Hierdie artikel is ’n saadjie. Voel vry om Wikipedia te help deur dit uit te brei.


Die Tempel van Baalsamin of Baal Sjamin was ’n antieke tempel in die antieke stad Palmyra, Sirië, wat gewy was aan die Kanaänitiese godheid Baalsamin. Die tempel se vroegste fases dateer van die laat 2de eeu v.C. Dit is in 131 n.C. gebou, terwyl die altaar voor die gebou uit 115 n.C. dateer. Met die kerstening van Palmyra in die 5de eeu is die tempel in ’n kerk omskep en daarom was dit een van die bes bewaarde geboue op die terrein. Switserse argeoloë het dit in 1954–'56 begin opgrawe. In 1980 is die hele antieke terrein tot ’n Unesco-wêrelderfenisgebied verklaar. Die tempel is in Augustus 2015 verwoes deur die ekstremistiese militante groep Islamitiese Staat in Irak en die Levant (ISIL) nadat hulle die terrein in Mei 2015 beset het. Die tempel was aanvanklik ’n gebou met drie binnehowe in ’n mengsel van Oosterse en Romeinse argitektoniese style. Die boustyl was Romeins, terwyl bykomende elemente in die Oosters-Siriese styl was. Versierings het ook ’n Egiptiese invloed gehad. Daar was ’n binnekamer en die mure was versier met suile.


Baalsamin, Baal Sjamin of Baäl Sjamin (Aramees: ܒܥܠ ܫܡܝܢ), letterlik "god van die hemel", is ’n Semitiese godheid en ’n titel wat aan verskeie gode toegeken is, veral in Kanaän/Fenisië en Sirië. Die titel is meestal gebruik vir Hadad, wat dikwels ook net Baäl genoem is. Baalsamin was een van die twee oppergode en die luggod van Palmyra in Antieke Sirië (die ander hoofgod was Bel). Baalsamin se simbole was die weerligstraal en die arend, en hy het waarskynlik ’n triade gevorm met die maangod, Aglibol, en die songod, Malakbel. Volgens inskripsies het die kultus van Baalsamin in Tirus voortgeduur van Esarhaddon se tyd tot aan die einde van die 1ste millennium v.C. In sommige tekste word hy gelykgestel aan Uranos, die Griekse luggod, of aan Zeus, die Griekse hoofgod. Daar was ’n bekende, goed bewaarde tempel vir Baalsamin in Palmyra, wat die ekstremistiese militante groep Islamitiese Staat in Irak en die Levant (ISIL) in Julie of Augustus 2015 verwoes het. Dirven, Lucinda (1999).


Die NGR 4-6-2TT Havelock tenk-en-tenderlokomotief is die eerste stoomlokomotief wat in Suid-Afrika gebou is. Die lokomotief kry die naam "Havelok", ter ere van sir Arthur Havelock, goewerneur van die Natal Kolonie. Dit is in 1887 deur die Natalse Regeringspoorweë met 'n 2-8-2TT-konfigurasie ontwerp en in 1888 in Durban gebou. Later is dit met 'n 4-6-2TT-konfigurasie herbou. Tydens die Tweede Vryheidsoorlog is die lokomotief met dik henneptou bedek om dit te kamoefleer en beskerm teen vyandige vuur, en het die bynaam "Hairy Mary" gekry. (en) Holland, D.F. (1972). Steam Locomotives of the South African Railways, Volume 2: 1910–1955 (1st ed.). Newton Abbott, Devon: David & Charles. p. 90-91. ISBN 978-0-7153-5427-8.


Die NG gemeente Chinhoyi (tot omstreeks 1980 Sinoia) is ’n gemeente in die Nederduitse Gereformeerde Kerk se Ring van Midde-Afrika wat sedert die ontbinding van die Sinode van Midde-Afrika deel is van die Noordelike Sinode. Vandat Karoi met Chinhoyi saamgesmelt het, staan die gemeente bekend as Chinhoyi/Karoi. Op 11 Februarie 1949 vergader die Ringsskommissie, naamlik di. A. Wessels, W. Esterhuysen en J. Joubert, tesame met ongeveer 100 gemeentelede vir die afstigting van die gemeente. As dogter van die destydse gemeente Salisbury, sou die gemeente wat as Sinoia bekendstaan, die verste noord lê in Suid-Rhodesië (nou Zimbabwe). Aan die ooste en suide sou dit respektiewelik aan die gemeentes Salisbury en Gatooma grens en aan die noorde en weste word dit deur die breed vloeiende Zambezi omsoom. As kerkraadslede is gekies: ouderlinge J.J. Buitendag, J.L. Kruger, M.J. Grobler, A. Moerman, H. Botha en A. Kriel; diakens S. Snyman, P. Louw, A. Breytenbach, D. Ocksthuizen, W. Ferreira en J. de Jager.


Wapadrand is 'n voorstad in die ooste van Pretoria in Gauteng, Suid-Afrika. Die gebied is boomryk met pragtige tuine. Wapadrand is so genoem omdat 'n ou wapad deur die huidige dorpsgebied geloop het. Die strate is na die onderdele van 'n ossewa genoem op aanbeveling van die argitek Koos Reyneke, een van die buurt se stigters. Wilgers Hospitaal Gereformeerde kerk Wapadrant "Subplek Wapadrand". Sensus 2011. Só het die ou wapad geloop, Die Bronberg, 26 Augustus 2014. URL besoek op 7 Mei 2016. Hierdie artikel is ’n saadjie. Voel vry om Wikipedia te help deur dit uit te brei.


Sunnyside is 'n ou voorstad van Pretoria in Gauteng, Suid-Afrika. Dit is 'n goed ontwikkelde gebied en lê direk oos van die sentrum van die stad. Die gebied word oorheers deur massas buitelandse burgers op soek na werk en 'n beter lewensbestaan as in hulle vaderland. "Subplek Sunnyside". Sensus 2011. Gereformeerde kerk Pretoria-Sunnyside Gereformeerde kerk Pretoria-Oos NG gemeente Bronberg


Die Wes-Pandjabi-Wikipedia is die Wes-Pandjabi-uitgawe van Wikipedia, 'n gratis aanlyn ensiklopedie. Dit het tans ongeveer 64 200 artikels, en is die 88ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Sjapoer I of Shapur I (Persies: شاپور) was die tweede "koning van konings" van die Sassanidiese Ryk. Sy bewind word gewoonlik aangegee as 240/242 tot 270/272, maar hy het moontlik ook as medeheerser saam met sy pa regeer. Die naam "Sjapoer" is ’n kombinasie van die woorde sjah ("koning") en puça ("seun"), en beteken dus letterlik "seun van die koning". Sjapoer was die seun van Ardasjir I (224–242), die stigter van die Sassanidiese dinastie vir wie Sjapoer opgevolg het. Hy het sy pa op sy veldtogte teen die Partiërs vergesel wat in dié tyd ’n groot deel van die Iranse plato beheer het deur ’n stelsel van leenstate, waarvan Persië self nog deel was. Die datum van sy troonbestyging word gewoonlik as 240 aangegee; dit was ook die jaar waarin Hatra verower en verwoes is. Hatra was sowat 100 km suidwes van Nineve en Mosoel in die hedendaagse Irak. Shahbazi, Shapur (2003). "Shapur I". Encyclopedia Iranica. Costa Mesa: Mazda.


Die Amerikaanse Noordooste se kragonderbreking van 2003 was 'n wydverspreide kragonderbreking wat plaasgevind het in dele van die Noordooste en Midweste van die Verenigde State en die Kanadese provinsie Ontario op Donderdag, 14 Augustus 2003, net na 16h10 (plaaslike tyd). Sekere gebiede se kragtoevoer is teen 23h00 herstel maar vele ander het eers twee dae later hul krag teruggekry. In meer afgeleë gebiede het dit byna 'n week geduur om krag te herstel. Dit was op daardie tydstip die wêreld se tweede mees wydverspreide onderbreking in die geskiedenis, na die kragonderbreking van 1999 in Suidelike Brasilië. Die onderbreking, wat veel erger was as die Amerikaanse Noordooste se kragonderbreking van 1965, het 'n geskatte 10 miljoen mense in Ontario en 45 miljoen mense in agt state van die VSA geraak. Die primêre oorsaak van die onderbreking was 'n sagtewarefout in die alarmstelsel in 'n beheerkamer van die FirstEnergy Corporation, geleë in Ohio. Die gebrek aan alarm het operateurs onbewus gelaat van die behoefte om krag te herversprei nadat oorlaaide transmissielyne ongesnoeide bome getref het, wat 'n wedlooptoestand in die beheersagteware veroorsaak het.


Die Filistyne (Hebreeus: פְּלִשְׁתִּים, Plištim) was ’n volk wat in die Bybel beskryf word. Hulle was ’n seevarende volk wat hulle aan die einde van die 2de millennium v.C. op die kusstrook in die suide van Kanaän gevestig en vermoedelik intensiewe kontak behou het met Alasjië (Siprus), Miceense Griekeland en Minoïese Kreta. Volgens Josua 13:3 en 1 Samuel 6:17 het die land van die Filistyne uit vyf stadstate bestaan: Gasa, Asdod, Askelon, Gat en Ekron. Die volk word in die Bybel dikwels uitgebeeld as Israel se grootste vyand. Daarbenewens word hulle vermeld in Egiptiese, Assiriese en Babiloniese bronne. Buite Bybelverband is bewyse vir die Filistyne en hul oorsprong nie duidelik nie. Hulle was vermoedelik een van die Seevolke en het gedurende die 12de en 11de eeu v.C. die heerskappy in die Levant gehad, maar in die eeue daarna is hul mag al hoe meer ingeperk. Tydens die Nieu-Assiriese Ryk (omstreeks 800–626 v.C.) het die Filistynse gebiede opnuut ’n opbloei beleef. Ná hul verowering deur die Babiloniërs in 604 v.C. is die Filistyne geleidelik in ander volke opgeneem.


Wierdapark is sedert 2000 'n voorstad van Pretoria nadat dit lank deel was van Verwoerdburg en toe Centurion. Die voorstad is op die plaas Cyferfontein No. 2 uitgelê Johannes Nolten en Edith M.B. Neff, in 1938 geproklameer en genoem na die hoofargitek van die Transvaalse Republiek Sytze Wierda. Wierdapark is 3 km suid van die Wierdabrug geleë, waar die ou hoofpad van Pretoria na Johannesburg oor die Sesmylspruit loop, 10 km suid van Pretoria by Swartkops en suid van Valhalla, wat ook tot 2000 'n voorstad van Centurion was. Die Gereformeerde kerk Wierdapark is in 1973 gestig, die jaar ná die Nederduitsch Hervormde Kerk se gemeente Swartkop op 5 November 1972. Laasgenoemde sluit benewens Wierdapark ook Valhalla, Voortrekkerhoogte, Clubview, Eldoraigne en enkele ander gebiede in, terwyl die Gereformeerde gemeente ook Eldoraigne, Valhalla en die kleinhoewes Mnandi omvat. Die NG gemeente Wierdapark is in 1976 gestig en die NG gemeente Wierdapark-Suid in 1982. (en) Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). "Subplek Wierdapark". Sensus 2011.


Annette Carol Bening (gebore op 29 Mei 1958) is ’n Amerikaanse aktrise. Sy het haar loopbaan op die verhoog begin en is in 1987 vir die Tony vir beste aktrise in ’n toneelstuk benoem vir haar spel in Coastal Disturbances. Sy is vier keer vir ’n Oscar benoem, vir die rolprente The Grifters (1990), American Beauty (1999), Being Julia (2004) en The Kids Are All Right (2010). Sy het ’n Bafta gewen vir American Beauty en ’n Golden Globe vir Being Julia en The Kids Are All Right. Haar ander prente sluit in Valmont (1989), Bugsy (1991), The American President (1995), The Siege (1998), Open Range (2003) en Running with Scissors (2006). In 2006 is sy vir ’n Emmy benoem vir haar spel as Jean Harris in Mrs. Harris. In dieselfde jaar het sy ’n ster gekry op die Hollywood Walk of Fame. "#83 Royal Descents, Notable Kin, and Printed Sources: A Third Set of Ten Hollywood Figures (or Groups Thereof), with a Coda on Two Directors" (in Engels).


Woodrow Tracy "Woody" Harrelson (gebore op 23 Julie 1961) is ’n Amerikaanse akteur, aktivis en skrywer. Hy is twee keer vir ’n Oscar benoem en het ’n Emmy gewen. Die rol waarvoor hy bekend geraak het, was as die kroegman Woody Boyd in die televisiesitkom Cheers (1982-1993), waarvoor hy vyf keer vir ’n Emmy benoem is (en een gewen het). Van sy noemenswaardige rolprentrolle sluit in Dustin Pennett in Cool Blue (1989), Billy Hoyle in White Men Canot Jump (1992), Mickey Knox in Natural Born Killers (1994), Roy Munson in Kingpin (1996), Larry Flynt in The People vs. Larry Flynt (ook 1996), Dusty in A Prairie Home Companion (2006), kaptein Tony Stone in The Messenger (2009), Tallahassee in Zombieland (ook 2009) en Haymitch Abernathy in die The Hunger Games-reeks (2012-2015). Harrelson het vir The People vs. Larry Flynt en The Messenger ’n Oscar-benoeming vir onderskeidelik beste akteur en beste manlike byspeler gekry.


Martinus Hendricus Petrus (Martijn) van Dam (gebore op 1 Februarie 1978 in Zoetermeer) is 'n Nederlandse PvdA-politikus. Van Dam was van 2015 tot 2017 adjunk-minister van Ekonomiese Sake in die Rutte II-kabinet gewees. Hy het tegniese bedryfskunde aan die Tegniese Universiteit Eindhoven gestudeer. Voordat hy adjunk-minister geword het, was hy van 2003 tot 2015 'n lid van die Tweede Kamer van die State-Generaal en van 1998 tot 2003 'n lid van die Stadsraad van Eindhoven gewees. (nl) Parlement en Politiek – biografie (nl) Website van Martijn van Dam


Die rooibalk-klipkabeljou (Epinephelus fasciatus) is 'n vis wat wydverspreid voorkom in die Indiese- en Stille Oseane, die Rooisee en aan die kus van Afrika tot by sentraal KwaZulu-Natal. In Engels staan die vis bekend as die Redbarred rockcod. Die word tot 40 cm lank en is een van die kleiner klipkabeljoue. Die vis se lyf is oranje-rooi met ses vertikale rooi bande wat oor die lyf strek. Die rant van die dorsale vin is donkerooi. Die vis kan sy kleur varieer na aanleiding van sy gemoed. Die vis leef in aflandige koraal- en rotsriwwe in water wat 3 tot 100m diep is. Hulle is alleenlopers en word dikwels gesien tussen die koraal koppe waar hulle hul prooi, bestaande uit klein vissies of skaaldiere, voorlê. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Fennessy, S., Kulbicki, M., Cabanban, A.S., Myers, R. & Choat, J.H. 2008.


Sixto Rodriguez (beter bekend as slegs Rodriguez; gebore op 10 Julie 1942) is 'n Amerikaanse folk musikant uit Detroit, Michigan. Onbekend aan Rodriguez, het sy musiek veral suksesvol in apartheid Suid-Afrika geword. Wikimedia Commons het meer media in die kategorie Rodriguez. (en) Amptelike webwerf (en) Rodriguez in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Play media Swaartegolwe of swaartekraggolwe is golwe in 'n voorwerp se swaarteveld, of anders gestel is dit 'n vervorming van ruimtetyd wat soos 'n golf van 'n voorwerp uitgestuur word. Swaartegolwe ontstaan deur die vernselling van 'n massa. Die golwe is egter baie klein en moeilik waarneembaar, wat daartoe aanleiding gegee het dat dit bykans honderd jaar geduur het van hul teoretiese voorspelling tot hul eerste eksperimentele waarneming. In Newton se teorie word 'n verandering in die swaarteveld oombliklik regdeur die heelal gevoel, maar in die relatiwiteitsteorie kan geen kousale effek vinniger as die ligsnelheid voortplant nie. Die krommingstensor van die swaartekrag bevredig die golfvergelyking. Dit volg dan dat die versteuring van die swaarteveld teen ligsnelheid deur die ruimte sal voortplant. Hierdie voortplantende versteuring word 'n swaartegolf genoem. Einstein het in 1916 probeer om te bereken hoeveel energie 'n draaiende staaf sal uitstraal as hy op sy vinnigste draai, net voordat hy breek. Wat hy gevind het is 'n waarde van ongeveer 10-37J/s, wat te klein is om eksperimenteel waar te neem.


Mary Elizabeth "Sissy" Spacek (gebore op 25 Desember 1949) is ’n Amerikaanse aktrise en sangeres. Sy het ’n Oscar en drie Golden Globes gewen. Spacek het haar loopbaan in die vroeë 1970's begin en eerste internasionaal aandag getrek in Badlands (1973). Haar groot deurbraak was egter in 1976 in die titelrol van Brian de Palma se ikoniese riller Carrie, wat op die eerste roman van Stephen King gegrond is. Sy is vir haar spel vir ’n Oscar benoem. Sy het die Oscar vir beste aktrise gewen vir haar vertolking van die countryster Loretta Lynn in die 1980-prent Coal Miner's Daughter, waarin sy ook sing. Volgens die bekroonde resensent Roger Ebert was Spacek se spel die rede vir die prent se sukses. Spacek is ook vir ’n Grammy benoem vir die liedjie "Coal Miner's Daughter" op die prent se klankbaan. Sy het nog Oscar-benoemings gekry vir Missing (1982), The River (1984) en Crimes of the Heart (1986, saam met Diane Keaton en Jessica Lange), en Golden Globes gewen vir beste aktrise vir Coal Miner's Daughter en Crimes of the Heart.


Renium is 'n chemiese element met simbool Re. Renium is in 1925 deur Ida Tacke-Noddack, Walter Noddack en Otto Calr Berg ontdek. Hulle het die element spektroskopies in platinumertse en die minerale kolumbiet, gadoliniet en molibdeniet aangetoon. Dit is 'n taamlik seldsame element. In die aardkors is net ongeveer 0,7 μ g {\displaystyle \mu g} per kilogram teenwoordig. Vandag word dit as byproduk van die suiwering van koper en molibdeen vervaardig. Renium kan in alle oksidasietoestande vanaf -1 tot +7 voorkom. Die belangrikste toestand is +7. Renium los vinnig op in salpetersuur en vorm perreensuur HReO4. "education jlab" (in Engels). Geargiveer vanaf die oorspronklike op 5 Junie 2001. Besoek op 26 Januarie 2017. The Radiochemistry of Rhenium, Uitgawe 3028, National Acad. of Sciences. National Research Council. Nuclear Science Series, G. W. Leddicotte, National Academies, 1961 Wikimedia Commons het meer media in die kategorie Renium. Wikiwoordeboek het 'n inskrywing vir renium.


Epinephelinae is 'n sub-familie van visse wat hoort tot die familie Serranidae en staan ook bekend as die klipkabeljoue. Hierdie sub-familie se lede verskil in grote en word gekenmerk deur hulle sterk, robuuste lywe, geronde pektorale vinne en groot bekke. Die meeste van die visse word as wyfies gebore en verander hulle geslag na mannetjies later in hulle lewenssiklus; hulle is dus hermafrodiete. Hulle is gewoonlik alleenlopers en karnivore wat in riwwe bly. Hulle skuil die grootste gedeelte van die dag in grotte of oorhange en jag in die nag. Hulle is territoriaal van aard en nuuskierig. Sommige van die groter spesies is belangrik vir hengelaars. In Engels staan die sub-familie as Groupers bekend.


Mei- Die Slag van Kessel – Julius Caesar wis die Tencteri en die Usipetes in die gebied van die Maas en die Waal uit. Caesar bou 'n brug oor die Ryn en val Germanië binne om die Suebi se oorlogsvermoë te verminder. Hy plunder agtien dae lank dorpe en vernietig hul oeste. Toe trek hy terug oor die brug en vernietig dit. Hoewel dit laat in die somer is, vertrek Caesar na die gebied van Portus Itius (moontlik Boulogne) en berei hom voor om Britannia in te val. Hy het tagtig skepe vir sy twee legioene en nog agtien vir sy ruitery. Die inval in Britannia verloop nie baie suksesvol nie. Getye en storms eis hulle tol en die teenstand is aansienlik. Hy keer eerder terug na Gallië. 'n plek waar die rivier sy dyk deurbreek het en glo soldate verdrink het Roman Britain: A New History 55BC – AD 450, Patricia Southern, Amberley Publishing Limited, 2012, ISBN 1-4456-0925-8, ISBN 978-1-4456-0925-6


Jeremy John Irons (gebore op 19 September 1948) is ’n Britse akteur. Ná sy klassieke opleiding aan die Bristol Old Vic Theatre School het Irons sy akteursloopbaan in 1969 op die verhoog begin. Hy het in baie West End-produksies verskyn, soos The Winter's Tale, Macbeth, Much Ado About Nothing, The Taming of the Shrew, Godspell, Richard II en Embers. In 1984 het hy sy Broadway-debuut in The Real Thing gemaak en ’n Tony vir beste akteur gewen. Sy eerste groot rolprentrol was in 1981 in die romantiese drama The French Lieutenant's Woman, waarvoor hy ’n Bafta-benoeming gekry het. Ná rolle in prente soos Moonlighting (1982), Betrayal (1983) en The Mission (1986), het hy lof gekry vir sy spel as die tweeling-ginekoloë in die sielkundige riller Dead Ringers (1988). In 1990 was hy in die rol van die vermeende moordenaar Claus von Bülow in Reversal of Fortune. Hy het verskeie pryse daarvoor gewen, onder meer ’n Oscar vir beste akteur.


Geoffrey Roy Rush, AC (Toowoomba, 6 Julie 1951) is 'n Australiese akteur. 1997: Shine 1998: Elizabeth 1998: Les Misérables 1999: Shakespeare in Love 1999: House on Haunted Hill 2000: Quills 2001: The Tailor of Panama 2001: Lantana 2002: Frida 2002: The Banger Sisters 2003: Swimming Upstream 2003: Intolerable Cruelty 2003: Harvie Krumpet 2003: Pirates of the Caribbean: The Curse of the Black Pearl 2003: Ned Kelly 2003: Finding Nemo 2004: The Life and Death of Peter Sellers 2005: Munich 2006: Candy 2006: Elizabeth: The Golden Age 2006: Pirates of the Caribbean: Dead Man's Chest 2007: Pirates of the Caribbean: At World's End 2010: The King's Speech 2010: The Warrior's Way 2011: Pirates of the Caribbean: On Stranger Tides 2013: The Book Thief Wikimedia Commons het meer media in die kategorie Geoffrey Rush. Geoffrey Rush in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Francis Ford Coppola (IFA: ˈkoʊpələ; gebore op 7 April 1939) is ’n Amerikaanse rolprentregisseur, vervaardiger en draaiboekskrywer. Hy was deel van die "New Hollywood"-vlaag van rolprentvervaardiging. Sy films sluit in die Oscar-bekroonde The Godfather (1972) en Apocalypse Now (1979). Nadat Coppola The Rain People in 1969 geregisseer het, het hy in 1970 die Oscar vir beste oorspronklike draaiboek saam met Edmund H. North gewen vir Patton. Sy reputasie as regisseur is in 1972 bevestig met die uitreiking van The Godfather, ’n fliek wat rolprentvervaardiging in die gangster-genre gerewolusionaliseer het. Hy het lof van resensente en die publiek gekry voordat hy drie Oscars gewen het, insluitende sy tweede een (vir beste verwerkte draaiboek saam met Mario Puzo) en een vir beste prent, asook sy eerste Oscar-benoeming vir beste regisseur. The Godfather Part II was in 1974 die eerste opvolgprent wat die Oscar vir beste prent gewen het. Dit is hoog deur resensente aangeskryf en het hom nog drie Oscars in die sak gebring: vir beste verwerkte draaiboek, beste regisseur en beste prent.


Bobbejaanoor kan verwys na verskeie spesies: Haemanthus carneus Haemanthus sanguineus


'n Liposoom is 'n sferiese vesikel met ten minste een lipied dubbellaag. Liposome word deur navorsers gebruik om geneesmiddel te administreer omdat dit langer in die bloedstroom duur. 'n Liposoom kan gebruik word as 'n dwelmafleweringsmiddel vir toediening van voedingstowwe en farmaseutiese middels, soos lipied-nanodeeltjies in mRNS-entstowwe, en DNS-entstowwe. Liposome kan voorberei word deur biologiese vliese te ontwrig, soos bv. deur die gebruik van klankenergie om deeltjies te roer. Liposome bestaan meestal uit fosfolipiede, veral fosfatidielcholien, maar kan ook ander lipiede insluit, soos fosfatidieletanolamien van 'n eier, solank dit versoenbaar is met die lipied-tweelaagstruktuur. 'n Liposoomontwerp kan oppervlakligande gebruik om aan ongesonde weefsel vas te heg. "Cell Membranes". RCN (in Engels). 25 Januarie 2009. Geargiveer vanaf die oorspronklike op 25 Januarie 2009. Besoek op 11 Januarie 2021. Cevc, G (1993). "Rational design of new product candidates: the next generation of highly deformable bilayer vesicles for noninvasive, targeted therapy". Journal of Controlled Release (in Engels). 160 (2): 135–146. doi:10.1016/j.jconrel.2012.01.005. PMID 22266051.


Gondar of Gonder (Amharies: ጎንደር?, Gonder of Gondär; voorheen ጐንደር, Gʷandar of Gʷender) is ’n stad en afsonderlike woreda (distrik) in Ethiopië. Dis geleë in die Semien-Gondar-sone van die Amhara-streek, noord van die Tanameer aan die Klein Angerebrivier en suidwes van die Simiengebergte, 2 133 meter bo seespieël. Die stad word geheel en al omring deur die Gondar-Zuria-distrik. Gondar was in die outyd die hoofstad van sowel die Ethiopiese Ryk as die daaropvolgende Begemder-provinsie. Die stad is die tuiste van etlike koninklike kastele, onder meer dié in die koninklike kompleks (Fasil Ghebbi), wat aan Gondar die eretitel “Camelot van Afrika” besorg. Die Debre Berhan Selassie-kerk. 'n Muurskildery in die Debre Berhan Selassie-kerk. Die Fasiladas-bad. Die koninklike kompleks. Nog 'n ou kasteel in die koninklike kompleks. Deel van die Kweskwam koninklike kompleks. Wikimedia Commons het meer media in die kategorie Gondar.


Hernando de Soto (circa 1500 - 21 Mei 1542) was 'n Spaanse ontdekkingsreisiger. Hy die Mississippirivier ontdek en was die eerste persoon wat die oostelike gedeelte van Amerika verken het. Hy is gebore in die Estramadura provinsie van Spanje en het gestudeer aan die Universiteit van Salamanca. Op negentienjarige ouderdom seil hy na Panama as die protégé van die land se goewerneur: Pedrarias Dávila. Hy sukkel vir die volgende elf jaar om die plaaslike Indiane te onderwerp en om ander nasies uit die ismus Panama te hou. In 1530 koop hy 'n kapteinskap in die ekspedisie van Francisco Pizarro teen die Inka in Peru. Hy word die eerste blanke persoon wat die Inka se keiser: Atahualpa ontmoet. Hy was een van die min lede van die ekspedisie wat teen die moord van Atahualpa was. Die res van die ekspedisie vermoor Atahualpa toe de Sotho nie daar was nie. Na struwelinge tussen Pizarro en sy lede verlaat de Sotho Peru. Hy was nou 36 jaar oud en seil terug na Spanje. Hy neem 100,000 goue munte (Ducats) saam met hom. In Spanje word hy vereer en kry Isabella de Bobadillo, die dogter van Pedrarias, as vrou.


Hierdie artikel handel oor die etniese groep. Vir die taal, sien Tamil. Die Tamils (Tamil: தமிழர், tamiẓar (enkelvoud) [t̪ɐmɪɻɐɾ], of Tamil: தமிழர்கள், tamiẓarkaḷ (meervoud) [t̪ɐmɪɻɐɾxɐɭ]) is 'n Drawidiese etniese groep inheems aan Suid-Indië en Sri Lanka wat Tamil as moedertaal praat. Hulle vorm die grootste bevolkingsgroep in die Indiese deelstaat van Tamil Nadu en die uniegebied van Puducherry asook van die noordelike en oostelike provinsies van Sri Lanka. Tamils is die grootste etniese groep ter wêreld sonder 'n eie onafhanklike land. Tamils vorm byna 25% van Sri Lanka (die ander 75% is Singalese in die suidelike en westelike provinsies), 5,9% van Indië, 5,8% van Mauritius, 5,7% van Maleisië en 5% van Singapoer se bevolking. Wêreldwyd leef sowat 75 miljoen Tamils, waarvan omtrent 61 miljoen in Indië, byna 4 miljoen in Maleisië en meer as 3 miljoen in Sri Lanka. In Suid-Afrika leef sowat 250 000 Tamils, veral in die provinsie van KwaZulu-Natal. Hulle behoort tot die Indiese Suid-Afrikaners.


Abbevlakte is 'n dorre vlakte in die Noord-Kaap, Suid-Afrika, sowat 34 km oos van die Namakwalandse kusdorp Port Nolloth. Die naam het betrekking op die saliehout wat op die vlakte groei (abe! in 'n plaaslike Khoikhoi-taal). (en) Raper, Peter Edmund. 2004. New Dictionary of South African Place Names. Johannesburg & Cape Town : Jonathan Ball Publishers.


Viktor Emil Frankl (Wene, 26 Maart 1905 – Wene, 2 September 1997) was 'n Oostenrykse neuroloog en psigiater, maar word veral bekend as oorlewende van die Sjoa. Frankl was die grondlegger van die logoterapie, 'n vorm van eksistensiële analise. Sy boek Waarom lewe ek (uitgee in 1975 in Suid-Afrika as vertaling van Ein Psycholog erlebt das Konzentrationslager wat al in 1946 gepubliseer is) stel sy ervaringe as gevangene in 'n konsentrasiekamp en beskryf sy psigoterapeutiese metode vir die verkryging van sin van die lewe in alle lewesomstandighede en daarmee ook 'n rede om verder te lewe. Frankl word gebore in Wene as seun van 'n Joodse amptenarefamilie. Sy belangstelling in sielkunde kom al in sy jeugjare na vore. Voor sy eindeksamen Gymnasium (Matriek) skryf hy 'n skripsie oor die sielkunde van filosofiese denke. Na hy sy diploma in 1923 behaal, studeer hy geneeskunde aan die Universiteit van Wene en spesialiseer later in neurologie en psigatrie, waartydens hy homself veral fokus op depressie en selfmoord. Hy ontmoet onder andere Sigmund Freud en Alfred Adler. In 1924 word hy voorsitter van die Sozialistische Mittelschüler Österreich.


Die noordelike olifantrob of noordelike see-olifant (Mirounga angustirostris) is 'n olifantrob wat in die Noordelike Halfrond in die Arktiese waters voorkom. Dit is een van die twee olifantrob-spesies, die ander een is die suidelike olifantrob. Campagna, C. (2008). Mirounga angustirostris. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 28 Januarie 2009. Wikimedia Commons het meer media in die kategorie Noordelike olifantrob. Wikispecies het meer inligting verwant aan Noordelike olifantrob Hierdie artikel is ’n saadjie. Voel vry om Wikipedia te help deur dit uit te brei.


Die Kaapse platanna (Xenopus gilli) is padda in die Pipidae-familie wat endemies aan Suid-Afrika is. Hulle natuurlike habitat is Mediterreense struikagtige plantegroei, varswatervleie, onderbroke varswatervleie en damme. Dit word as gevolg van 'n verlies aan habitat bedreig. Die Kaapse platanna is die mees bedreigde paddaspesie in Suid-Afrika. Daar is nog net enkele poele oor waarin hulle alleen voorkom. Die veel groter gewone platanna (Xenopus laevis) baster met die kleiner Kaapse platanna en vreet hulle op. In die Kaappunt-natuurreservaat is 'n muur om 'n dam gebou om die Kaapse platanna teen die gewone platanna te beskerm. Harrison, J., Measey, J., Tinsley, R. & Minter, L. 2004. Xenopus gilli[dooie skakel]. 2006 IUCN Red List of Threatened Species. Besoek op 23 Julie 2007. As padda wil gaan opsit met sy nooi... Geargiveer 26 Desember 2015 op Wayback Machine, Beeld, 25 Mei 1989 Hierdie artikel is ’n saadjie. Voel vry om Wikipedia te help deur dit uit te brei.


Johan Malherbe was 'n Afrikaanse akteur. Hy is veral bekend vir sy rol as Hannes Sierberhagen in die TV-drama Agter Elke Man. Ring of the Nibelungs (TV-fliek), 2004 as 'n priester (nie gekrediteer nie) Boy Called Twist, 2004 as Brakwater Kap der guten Hoffnung (Duitse TV-fliek), 1997 The Adventures of Sinbad (TV-reeks), 1997 as Nurudin Mandela and de Klerk (TV-fliek), 1997 as Minister van Binnelandse Sake Game for Vultures, 1979 as McKay - Rhodesiese patrollie Diamant en die Dief, 1978 as 'Wasserman' (Jacques) Dr. Marius Hugo, 1978 as André Rossouw Insident op Paradysstrand, 1973 Suchen Sie Dr. Suk! (Duitse TV-reeks) as polisieoffisier, 1972 Kavaliers, 1966 as Daan Grobbelaar Doodkry is Min, 1961 Rip van Wyk, 1960 as Theunis Barnard Piet se Tante, 1959 as Frans Botha Nooi van my Hart, 1959 as Ferdie Hierdie artikel is ’n saadjie. Voel vry om Wikipedia te help deur dit uit te brei.


Die Soera (Russies:Сура́) is ’n rivier in die Europese deel van Rusland en 'n regtersytak van die Wolga. Dit is 841 km lank. Hierdie artikel is ’n saadjie. Voel vry om Wikipedia te help deur dit uit te brei.


Divya Om Prakash Bharti, ook bekend as Sana Nadiadwala (Mumbai, 25 Februarie 1974 – aldaar, 5 April 1993), was ’n gewilde Indiese aktrise. Sy was veral bekend in die jare 90 as ’n aktrise in Hindi-, Tamil- en Telugu-films. Bharti is gebore as die ouer kind van Neeta en Om Parkash Bharti op 25 Februarie 1974, in Mumbai. Sy het 'n jonger broer, Kunal. Bharti het op die ouderdom van 16 jaar met haar skoolopleiding opgehou om 'n loopbaan in die Indiese filmwêreld te volg. Sy maak haar filmdebuut op die ouderdom van 16 met die (Tamil) film Nilla Penne (1990). Die film was 'n flop. Haar eerste deurbraak het gekom met die film Bobbili Raja (1991). Haar deurbraak in Bollywood was met die film Vishwatma. Dieselfde jaar het sy in nog baie ander Hindifilms verskyn. Dit besorg Divya die reputasie van die mees belowende nuweling. In Mei 1992 trou Bharti in die geheim met filmvervaardiger Sajid Nadiadwala. Sy het die Islamitiese geloof aanvaar, en het hiermee ook haar nuwe (Islamitiese) naam Sana Nadiadwala aanvaar.


Kliprand is 'n gehug in die noordweste van die Wes-Kaap aan die R358-streeksroete. Lys van dorpe in Suid-Afrika "Hoofplek Kliprand". Sensus 2011.


Agisanang is 'n township in Noordwes, Suid-Afrika, sowat 3 km suidoos van die dorp Sannieshof in die distrik Delareyville. Die township se naam is Tswana vir "woon saam in vrede"; dit het vroeër Agisang geheet. "Sub Place Agisanang". Sensus 2001. Besoek op 12 Junie 2017. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Hierdie artikel is ’n saadjie. Voel vry om Wikipedia te help deur dit uit te brei.


Akkedisberg is 'n 846 m hoë berg in die Wes-Kaap, Suid-Afrika, sowat 22 km oos van Stanford en 30 km suidoos van Caledon. Die naam is Afrikaans en selfverduidelikend. Akkedisbergpas (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Danie Rossouw (gebore 5 Junie 1978 in Sabie) is 'n oud-Springbokrugbyspeler wat tot in 2011 slot vir die Blou Bulle in die Curriebeker en die Bulls in Super 14 gespeel het. Hy is nadat hy Superrugby begin speel het in 2003 as Springbok gekies. Danie Rossouw het in drie wêreldbekers gespeel, in 2003, 2007 en 2011. Wikimedia Commons het meer media in die kategorie Danie Rossouw. Danie Rossouw by SARugby.co.za Danie Rossouw by www.genslin.us/bokke Danie Rossouw by itsrugby.co.uk


Vrouekeur is 'n Afrikaanse tydskrif wat weekliks (50 keer per jaar) deur Caxton Magazines uitgegee word. Vrouekeur het in 1949 ontstaan en was destyds 'n maandblad in sakformaat wat onder die titel Keur gepubliseer is. In 1999 is dit na die Vrouekeur hernoem. Die tydskrif se sirkulasie in die eerste kwartaal van 2016 was 59 874, vergeleke met 65 168 'n jaar vantevore. Keur is in 1949 deur Blaar Coetzee van Goeie Hoop Uitgewers begin. Coetzee was die eienaar-redakteur van die populistiese Fyn Goud-tydskrif, wat vroeër as 'n joernalis by Die Suiderstem gewerk het. Hy is later as 'n NP-minister en ambassadeur in Rome aangestel. Vroeg in 1950 vra Blaar vir Hugh Winston ("Hint") Hyman of hy nie die tydskrif wil oorneem nie. Hy en sy vrou, Baby, het die aanbod aanvaar en die tydskrif, met 'n sirkulasie van 8 000 eksemplare, vir £700 gekoop. Hint was 'n ervare koerant- en tydskrifjoernalis en was vir lank die nuusredakteur van die destydse Die Vaderland en ook onderhoofredakteur van Brandwag.


Verwoerdpark is 'n residensiële voorstad in die weste van Kimberley, die hoofstad van die provinsie Noord-Kaap, Suid-Afrika. Vir sensusdoeleindes beslaan Verwoerdpark 0,74 km². In 2011 het hierdie voorstad, wat genoem is na dr. Hendrik Verwoerd, eerste minister van Suid-Afrika van 1958 tot sy dood in 1966, 1 318 inwoners gehad met 'n redelike gelykop verdeling tussen wit (525), swart (411) en bruin (360). Net meer as 57 persent van die inwoners was destyds Afrikaanssprekend. Verwoerdpark, Alberton "Subplek Verwoerdpark". Sensus 2011. (en) AdrianFrith.com. URL besoek op 28 Februarie 2016.


Scare Force One is 'n album van Lordi wat in 2014 vrygestel is. SCG7: Arm Your Doors and Cross Check Scare Force One How To Slice a Whore Hell Sent in the Clowns House of Ghosts Monster is My Name Cadaver Lover Amen’s Lament to Ra II Nailed by the Hammer of Frankenstein The United Rocking Dead She’s a Demon Hella’s Kitchen Sir, Mr. Presideath, Sir Nailed by the Hammer of Frankenstein Mr. Lordi (Tomi Putaansuu) Amen (Jussi Sydänmaa) Ox (Samer el Nahhal) Mana Hella Hierdie artikel is ’n saadjie. Voel vry om Wikipedia te help deur dit uit te brei.


Truman Garcia Capote (New Orleans, 30 September 1924 – 25 Augustus 1984) was 'n Amerikaanse akteur en skrywer. Hy het fiksie, niefiksie, kortverhale én toneelstukke geskryf. Sy bekendste werk was In Cold Blood (1966) en die novelle Breakfast at Tiffany's). Minstens 20 rolprente en televisiereekse is al van sy werk gemaak. Sien Breakfast at Tiffany's, die rolprent. Capote word as Truman Streckfus Persons in New Orleans gebore. Hy is 'n eensaame kind en leer homself lees voordat hy skool toe gaan. Op sy vierde verjaarsdag verhuis die gesin na Monroeville waar hy bevriend raak met Harper Lee, die buurmeisie. Hy het 'n lewenslange vriendskap met haar en het 'n invloed op haar bekendste werk, To Kill a Mockingbird. Capote begin op sy agtste verjaarsdag skryf en beweer hy het op nege al 'n boek geskryf. Toe hy 11 word, begin hy ernstig te skryf. In 1933 verhuis hy na New York Stad om saam met sy moeder en dié se tweede eggenoot, Joseph Garcia Capote, te gaan woon. Dié neem hom aan en hernoem hom "Truman Garcia Capote".


Walter Malcolm Wilson Donaldson (Pietermaritzburg, 5 September 1855 – Parys, 8 Januarie 1941) was ’n Vrystaatse argitek wat veral onthou word vir die ontwerp van drie NG kerkgeboue en die stadsaal van Ficksburg, waarvan hy die NG kerk se plan geteken het na die ontwerp van ds. J.D. Kestell. Donaldson se vader was John Malcolm Donaldson en sy moeder Sarah King, uit wie se huwelik nege kinders gebore is. Walter Donaldson is in Novmebr 1855 op Pietermaritzburg gedoop. Sy vrou was Margaret Bellair, wat omstreeks 1860 in Londen gebore is en met wie hy getrou het omstreeks 1879 in Bloemfontein. Hulle het vier (of ses) kinders gehad: Alice Jane (gebore in 1880 en getroud met Peter Donald Home), Walter Hilary (gebore 29 Maart 1883 en oorlede op 1 Februarie 1963 in Bloemfontein), Arthur Edward (1886–1975) en John Malcolm (1889 – omstreeks 1960). Die meeste besonderhede oor Walter Donaldson se lewe het vergete geraak.


Donna J. Haraway (Denver, 6 September 1944) is 'n Amerikaanse feministiese sosioloog. Donna Haraway het haar skoolloopbaan in katolieke skole voltooi. Sy studeer aan die Colorado-kollege en gradueer in 1966 in dierkunde en filosofie. Sy woon een jaar in Parys waar sy die filosofie van evolusie bestudeer. In 1972 behaal sy 'n PhD in biologie aan die Universiteit van Yale met 'n proefskrif oor die funksie van metafore by die vormgee van ondersoek in die ontwikkelingsbiologie in die 20ste eeu. Haraway het op verskillende plekke klas gegee in vrouestudies en algemene wetenskappe; onder andere aan die Universiteit van Hawaï en die Johns Hopkins Universiteit. Sedert 1980 werk sy as dosent aan die Universiteit van Kalifornië in Santa Cruz waar sy hoogleraar in feministiese teorievorming en wetenskap is by die afdeling Geskiedenis van die Bewussyn. In 2000 ontvang sy die J.D. Bernal Award vir haar hele oeuvre, die hoogste onderskeiding van die Society for Social Studies of Science. Donna Haraway het op verskillende vakgebiede gefokus en dit is moontlik om haar te karakteriseer as 'n bioloog, filosoof en feminis.


Die Gereformeerde kerk Witbank-Suid was een van drie Afrikaanse gemeentes van die GKSA wat tussen 1931 en 1983 op Witbank gestig is. Weens samesmeltings bly sedert 2010 net die Gereformeerde kerk Hoëveld oor. Die Gereformeerde kerk Witbank-Suid het in November 1969 van die Gereformeerde kerk Witbank afgestig. Eers is dienste in die Laerskool Taalfees sê en kerkraadsvergaderings in die moedergemeente se gebou gehou. Sowat drie jaar ná afstigting is ’n tender van Witzies Konstrukie aanvaar vir die oprigting van ’n kerkgebou volgens ’n plan wat die Gereformeerde argitek Johan de Ridder geteken het. Die Presutu-boumetode is gebruik. Vir die oprigting van die mure is betonpanele gebruik. As ’n besparingsmaatreël het die kerkraad besluit om nie ’n kerkklok te koop nie en die vrouelidmate het vir die aankoop van die banke en die orrel gesorg. Hierdie gebou is op 12 Mei 1973 in gebruik geneem en ’n jaar later is 'n klok tog aangekoop, wat in die toring aangebring is. Weens verwering moes die toting later afgebreek word en dit is vervang deur ’n kleinere waarin die klok opnuut gemonteer is.


Die Virginides is ’n meteoorreënkompleks wat uit verskeie klein en groot strome bestaan, onder meer die Alpha, Gamma, Eta, Theta, Iota, Lambda, Mu, Pi, Psi en Maart-Virginides. Hulle kom van laat in Januarie tot in April of soms Mei voor en hul oënskynlike uitstralingspunt is in die sterrebeeld Maagd, vandaar die naam. Hul hoogtepunt is in Maart en April, met gemiddeld een of twee meteore per uur. Die hoofuitstralingspunt skuif tydens die reën suidooswaarts van die middel van die Leeu in laat Januarie tot die middel van die Maagd in middel Mei. Alpha Virginides Kom voor tussen 10 Maart en 6 Mei, met hul hoogtepunt tussen 7 en 18 April, wanneer van vyf tot tien meteore per uur gesien kan word. Hulle is in 1895 die eerste keer waargeneem. Gamma Virginides Die Noordelike en Suidelike Gamma Virginides is ’n klein, stadig bewegende stroom, hoewel die Mei- Gamma Virginides en Daglig- Gamma Virginides effens vinniger is. Die bron van die eerste twee strome is vermoedelik 2002 FC en 2003 BD44 onderskeidelik.


Die Aymara (Aymara: Aymaranaka luister (hulp·inligting)) is 'n etniese groep inheems aan Noordwes-Argentinië, Wes-Bolivië, Noordoos-Chili en Suidoos-Peru wat met die taal Aymara verband hou. Die etniese groep omvat sowat 2 miljoen mense en hulle praat Aymara of Spaans as moedertaal. Dit is naas die Quechua een van die grootste inheems etniese groepe in Suid-Amerika. Die Aymara leef in die sentrale Andesstreek suidoos van die Titicacameer en oos van die Atacamawoestyn. Hulle vorm 17% van Bolivië se bevolking en een van die mees bekende Aymara is Evo Morales, Bolivië se 80ste president. Die tuisland van die Aymara is in die laat 15de of vroeë 16de eeu deur die Inka-ryk verower en het met die latere Spaanse verowering van die Inka-ryk onder Francisco Pizarro deel van die Spaanse Ryk geword. As gevolg van die Spaans-Amerikaanse Onafhanklikheidsoorloë (1810–25) het die Aymara onder die owerheid van die onafhanklike lande Bolivië en Peru gekom. Na die Salpeteroorlog (1879–83) het Chili grondgebied ontvang wat deur die Aymara bewoon is.


Hier volg 'n lys van Afrikaanse vakwoordeboeke en terminologielyste: Akkerboulys/Field Husbandry List (1964) – [Taaldiensburo] Accounting and Commercial Dictionary (English-Afrikaans) (1958) – [B.S. Wiehahn] Lys van Antarktiese terme (1961) Aptekerswoordeboek (1965; 1981) – [S.A. Akademie vir Wetenskap en Kuns] Verklarende vakwoordeboek vir antropologie en argeologie (1996) – [Pieter Johannes Coertze; Roelof Dewald Coertze] Asbesterme en -woordbepalings – [S.A. Buro van Standaarde] Basketbal, korfbal en netbal: sportterme (1975) – [S.A. Departement van Onderwys, Kuns en Wetenskap. Taaldiensburo: Terminologieseksie; S.A. Köordinerende Vaktaalkomitee vir Sport] Betonwoordeboek (1988) – [B.J. Addis; L.C. Bekker] Biblioteekwoordeboek (1971) – [S.A. Akademie vir Wetenskap en Kuns. Vaktaalburo] Woordeboek van biblioteekkundige, inligtingkundige en verwante terme: English-Afrikaans, Afrikaans-English (1989) - [A. Louw; J. A. Reyneke; S.A. Departement van Nasionale Opvoeding. Nasionale Vakterminologiediens; S.A. Akademie vir Wetenskap en Kuns. Vaktaalburo] Afrikaans verklarende woordeboek vir biologie (1982; 1984) – [Eulalie Munnik] Verklarende biologiewoordeboek (1983) – [Michael Webb; Meyer de Villiers; Johannes Jacobus du Plessis du Toit] Blommerangskikkingsterme (1964) – [Taaldiensburo] Borduurwoordeboek (1972) – [S.A. Departement van Kultuursake. Huisvlyttaalkomitee; S.A. Departement van Onderwys, Kuns en Wetenskap. Taaldiensburo: Terminologieseksie] Bouwoordeboek (English-Afrikaans; Afrikaans-English) (1960–1987)


Die Gereformeerde kerk Groblersdal is die sesde oudste van die 16 gemeentes in die GKSA se Klassis Lydenburg. Buiten die hoofdorp, Groblersdal, in Limpopo naby die grens met Mpumalanga en dié se grens met Gauteng, sluit ook Loskopdam en Maleoskop in. Einde 2015 was hier 159 belydende en 50 dooplidmate, vergeleke met 162 en 51 einde 2001. Die Gereformeerde kerk Groblersdal het op 16 November 1940 afgestig van die Gereformeerde kerk Bronkhorstspruit, wat tot 1956 as Erasmus bekendgestaan het. Ene mnr. Bezaans het 2 morg grond in die bos buite die dorp aan die gemeente geskenk. ’n Boukommissie is aangestel en drie erwe is ook op Marble Hall aangekoop. Die hoeksteen van Groblersdal se Gereformeerde kerkgebou is in 1949 gelê en dis op 2 Desember 1950 in gebruik geneem. Tydens dié geleentheid het ds. H.J.R. du Plessis voorgegaan met as teks Psalm 100:2. Die eerste pastorie is in 1950 gekoop en reeds in 1951 kon die eerste vaste leraar, ds. L.S. Kruger, bevestig word. Die nuwe pastorie is in 1966 voltooi, later verkoop en die nuwe pastorie in 2006 aangekoop. Die Gereformeerde kerk Marble Hall het in 1961 van Groblersdal afgestig.